EK: Nije neuspeh i ako ne bude dogovora Beograda i Prištine 2019. - Sputnjik Srbija\n18:16 10.09.2018 Preuzmite kraći link\nNa pitanje Tanjuga da li bi se moglo nazvati neuspehom ako ne bude dogovora do 2019. godine, a u kontekstu izjave predsednika Srbije koji je u Kosovskoj Mitrovici rekao da rešenje nije na vidiku, ali da se nada da bi sporazum mogao biti postignut kroz 10 ili 20 godina, Kocijančičeva je odgovorila:\n„Za mene postizanje dogovora nikada nije neuspeh“, istakla je Kocijančičeva na konferenciji za novinare u Briselu.\nZa nju, kako je navela, ni poslednji razgovori između Vučića i Tačija u Briselu nisu bili neuspešni.\n„Ne bih da ih nazovem neuspešnim jer je održan veliki broj sastanaka između predsednika Srbije i kosovskog predsednika sa gospođom Federikom Mogerini“, rekla je Kocijančičeva.\nIstina, dodala je, ostaju otvorena pitanja, ali „jasno smo rekli šta su parametri u kontekstu ovih pregovora, tako da radimo na dogovoru koji će biti utemeljen na međunarodnom pravu i koji je realističan i prihvatljiv za obe strane“.\nZvanični Brisel je, dodala je, i dalje u kontaktu sa obe strane i dijalog mora da ostane otvoren, a Beograd i Priština, kao i do sada, posvećeni pregovorima.\nPodsetila je da je cilj dijaloga sveobuhvatna normalizacija odnosa i da se u tom kontekstu radi na pravno-obavezujućem sporazumu.\n„Poteškoće opstaju, proces je težak jer je puno osetljivih pitanja, ali dvema stranama ja potreban prostor za pregovore“, poručila je ona.\nKocijančičeva nije želela da iznese konkretan datum u vezi s postizanjem dogovora, jer će to zavisiti od njihovog napretka.\nA odgovarajući na pitanje novinara u Briselu kako EU shvata jučerašnju izjavu srpskog predsednika Vučića da je Slobodan Milošević bio veliki vođa s najboljim namerama, Kocijančičeva je poručila da će „pomirenje, normalizacija i dobrosusedski odnosi biti jedino mogući ako se odbace i prevaziđu politike prošlosti“.\n„Te su politike, kao što se dobro zna, izazvale decenije bede i patnji na Zapadnom Balkanu i tamošnjim ljudima“, rekla je Kocijančičeva.\nU tom je smislu napomenula da ne sme biti nikakvog prostora, nikakve dvosmislenosti i nikakvog uvažavanja za one koji su vodili te politike ili akcije.\n„Pravila za međunarodne i domaće aktere su tu jasna“, bila je izričita Kocijančičeva, te ponovila da su pomirenje i dobrosusedski odnosi suština na koju se oslanja Evropska unija.\nDodala je da svi partneri u regionu imaju jasnu evropsku perspektivu i da se zato od njih traži da takva pravila uvaže.\nPomenula je u tom kontekstu i nedavnu izjavu predsednika Evropske Komisije Junkera da nacionalizam nikad nije deo rešenja, već samo deo problema.


Lajčak o pregovorima Beograda i Prištine: Nema roka za sporazum – Borba\nSpecijalni izvestilac EU za dijalog Beograda i Prištine i druga regionalna pitanja Zapadnog Balkana, Miroslav Lajčak, rekao je sinoć da ne postoji rok za postizanje dogovora između Prištine i Beograda, ali napominje da će put pregovora biti presudan za ulazak u EU.\n– Definitivno da, jer ishod razgovora, kao što znamo, mora da bude pravno obavezujući sporazum, koji će rešiti sva pitanja jednom zauvek, ali u skladu sa međunarodnim pravom i pravnom tekovinom Evropske unije. Sporazum bi trebalo da podrže države članice Evropske unije i zemlje regiona – ukazao je Lajčak u emisiji “Rubikon” na televiziji Kljan Kosova.\nNa pitanje da li je realno očekivati da će konačni sporazum između Beograda i Prištine biti postignut do marta sledeće godine, istakao je da nije bitna vremenska odrednica, već kvaliltet sporazuma.\n– Imam dovoljno iskustva da ne postavljam rokove. Važno je ne gubiti vreme, započeti s radom čim se stvore uslovi, bez odlaganja. Ništa nam neće pomoći ako sad postavimo veštački datum. To nije pomoglo nikada – rekao je Lajčak, a preneo Kosovo Onlajn.


Kontrolisanje Control4 sistemima preko Android aplikacije - Automatika.rs\nNaslovna Vesti Novi proizvodi Kontrolisanje Control4 sistemima preko Android aplikacije\nControl4 su jedan od mnogih izbora u kućnoj automatizaciji, koji nude niz proizvoda za kuću i preduzeća. Oni nisu jeftini, ali su stilski – pogledajte HC300 kućni kontroler o kome smo prvi put pisali 2007.godine. Ako ste kupili njihove sisteme, ili ste u potrazi, biće vam drago da znate da su upravo objavili aplikaciju za Android koja omogućava da kontrolišete svoj hardver sa prenosivih uređaja.\nJedina mana je da je potrebna MyHome licenca, koja može da dostigne iznos od 499 dolara za potpunu pokrivenost jedne lokacije. Ako ste već dali novac za njihov hardver i Android uređaj, kao i potpunu kućnu automatizaciju, možda ovo i nije preveliki dodatak, mada, ako ste platili za njihov hardver, možda bi bilo lepo da dobijete malo besplatnog softvera.\nPrethodni tekstRS232 – RS485 konverter sa automatskim Rx – Tx upravljanjem\nSledeći tekstOsnove PID regulatora


U Bačkoj Palanci obeležen Dan sigurnijeg interneta\nNaslovna Info Opštinske vesti U Bačkoj Palanci obeležen Dan sigurnijeg interneta\nU organizacija Opštine Bačka Palanka, održana su edukativna predavanja za decu\nPovodom internacionalnog Dana sigurnijeg interneta (11.02.), Katarina Jonev, edukator za bezbednost dece na internetu i autor knjige „Bezbednost dece na internetu – vodič za roditelje“, održala je predavanja u Bačkoj Palanci.\nU projektu su učestvovali učenici od petog do osmog razreda najveće škole u Bačkoj Palanci – OŠ „Vuk Karadžić“ kao i učenici petog i šestog razreda OŠ „Desanka Maksimović“.\n„Predavanje su bila kreativna i interaktivna i prilagođena generacijama koje rastu i sazrevaju sa, uz i ispred laptopova i android telefona, ali i nastavnicima i timovima za prevenciju vršnjačkog nasilja“.\n„Želim da se zahvalim opštini Bačka Palanka pozivu i poverenju. Održana su kvalitetna predavanja i poslata je važna poruka mladim generacijama koji su to rizici i opasnosti koje mogu da im se dese ako nesmotreno koriste društvene mreže. Problem vršnjačkog nasilja je u porastu, a svima nam je cilj da edukacijom i prevencijom radimo na zaštiti dece i pravilnoj upotrebi interneta“ – rekla je Katarina Jonev i dodala:\n„Kako bi se sprečila moguća zloupotreba dece i mladih, potrebno je naučiti ih i usmeriti da postanu svesni kako da zaštite sebe i svoju privatnost na mreži. Decu treba uputiti u bezbednosnu kulturu korišćenja interneta i popularnih društvenih mreža. Treba da razvijaju zdrave virtuelne identitete, da nauče kako da sačuvaju svoju privatnost, da se što manje izlažu rizicima u virtuelnom svetu, da nauče da razlikuju korisne i istinite informacije od lažnih i neproverenih“.\n"Bezbednost dece na internetu – vodič za roditelje"\nEdukator za bezbednost dece na internetu\npredavanja za decu\nPrethodni tekstRazmaženo dete proizvod je razmaženog društva\nSledeći tekstPreuzimanje karti za „Rock operu“ u Bačkom Petrovcu


Za SNS čak 58 odsto glasova, cenzus prelazi još samo SPS - Studio B\nZa SNS čak 58 odsto glasova, cenzus prelazi još samo SPS\nZa SNS čak 58 odsto glasova, cenzus prelazi još samo SPS Tanjug, Informer\nPolitikaPolitika Pocetna 03. 05. 2018. 12:10:19\nSrpska napredna stranka i njen lider Aleksandar Vučić dobili bi čak 58 odsto glasova kada bi se vanredni parlamentarni izbori održali ove nedelje, dok bi cenzus prešla još samo SPS Ivice Dačića sa podrškom od 6,5 odsto građana, prenosi današnji „Informer“.\nRezultati najnovijeg istraživanja, koje je uoči prvomajskih praznika po narudžbini jedne zapadne ambasade sprovela, kako „Informer“ piše, najveća specijalizovana agencija, čiji su podaci poznati redakciji tog lista, lideri opozicije od Dragana Ðilasa do Vuka Jeremića su, prvi put ispod izbornog praga od pet odsto.\nRezultati su pokazali da je Ðilas sa 7,1 odsto pao na 4,9, a slede ga Vojislav Šešelj i njegov SRS sa 3,3 odsto, PSG Saše Jankovića sa 2,9 odsto i Narodna stranka Vuka Jeremića sa 2,5 odsto, dok Dragan Šutanovac i DS mogu da računaju na 2,4 odsto.\nSve ostale političke partije imaju podršku manje od dva odsto, odnosno nalaze se na nivou statističke greške.\nRačunica, navodi „Informer“, pokazuje da su Ðilas, Janković i Jeremić u poslednjih mesec dana zajedno doživeli pad sa ukupno 17,1 odsto, koliko su u zbiru imali krajem marta, na sadašnjih svega 10,3 odsto.\n„Po svemu sudeći, Ðilasa, Jankovića i Jeremića su skupo koštale svađe, međusobne optužbe i borba oko liderske pozicije u opoziciji. Osim toga, nijedan od njih nije ponudio ništa konkretno građanima, nijedan novi projekat ili ideju koja bi skrenula pažnju birača“, kaže se u komentaru istraživanja u koje je „Informer“ imao uvid.\nIstraživanje je, navodi „Informer“, obavljeno je na teritoriji Srbije bez KiM na uzorku od 1.078 ispitanika kombinacijom telefonske i terenske ankete.


PROJEKAT SOLARI: ZA MANJE OD DVA DANA 250 GRAĐANA PRIJAVILO SE ZA UČEŠĆE, POČETKOM NAREDNE GODINE PRVE INSTALACIJE - MontEnergija\nHome\tElektrična energija\tPROJEKAT SOLARI: ZA MANJE OD DVA DANA 250 GRAĐANA PRIJAVILO SE ZA UČEŠĆE, POČETKOM NAREDNE GODINE PRVE INSTALACIJE\nPROJEKAT SOLARI: ZA MANJE OD DVA DANA 250 GRAĐANA PRIJAVILO SE ZA UČEŠĆE, POČETKOM NAREDNE GODINE PRVE INSTALACIJE\nby korisnik1 04/11/2021\nZa manje od 48 sati od objave Javnog poziva, za učešće u projektu Solari prijavilo se 250 građana, kazao je predsjednik Odbora direktora EPCG i predsjednik Projektnog odbora SOLARI 3000+ i 500+ Milutin Đukanović odgovarajući na pitanje novinara tokom radnog doručka za predstavnike ekonomskih redakcija crnogorskih medija.\n“Napraviće se rang lista shodno klasifikacijama. Od značaja će biti prosječan račun koji su imali potrošači, kao i prosječno primanje po članu domaćinstva i iskazana želja građanina koji se grije na čvrsta goriva da se grije preko solarnih panela. Oni će imati prednost kada se kompletira lista”, pojasnio je Đukanović.\nĐukanović je naglasio da su u projektu „Solari 3000+ i Solari 500+“ svi pobjednici.\n„Prvi pobjednici su građani Crne Gore, drugi pobjednik je EPCG i u konačnom pobjednik je kompletan privredni sistem. Svjedoci ste da se u čitavom svijetu, pogotovo u Evropi, vodi snažna kampanja za zaštitu životne sredine. Mi, kao generacija, smo obavezni da našim potomcima ostavimo životnu sredinu bolju nego što smo je zatekli. Ta energetska tranzicija pružila je šansu Crnoj Gori da napravi značajan iskorak u očuvanju životne sredine, rastu privrede, a građanima da im se smanje troškovi za električnu energiju“, istakao je Đukanović.\nPojasnio je da se suština Projekta ogleda u tome što se građanima, koji žive u objektima za individualno stanovanje, instalirati fotonaponski sistemi čija je snaga 3, 5, 7, ili 10 kW.\n„Koja će se instalacija primjeniti, zavisi od prosječne potrošnje građanina. EPCG je obezbijedila kredit za građane i nabavku kompletne opreme. Suština je da kreditna obaveza za otplatu opreme, a ujedno i električne energije, bude manja od do tada prosječnog računa za električnu energiju. Građani će poslije otplate opreme dobijati električnu energiju besplatno, a do tada će ukupni troškovi za opremu i električnu energiju biti manji od njihovog prosječnog računa za električnu energiju“, rekao je Đukanović.\nIstakao je da je EPCG osnovala preduzeće čiji je vlasnik ta kompanija, navodeći da je raspisan konkurs za 45 radnika, navodeći da će u narednom periodu zaposliti preko 400 ljudi.\nIzvršni direktor EPCG Nikola Rovčanin, istakao jeda jeprojekat SOLARI 3000+ i SOLARI 500+ u korak sa vremenom, rame uz rame sa savremenom Evropom, kao i da je u korak sa potrebama energetskog sektora ne samo Crne Gore, već i svijeta.\n„Želimo da pomjerimo stvari naprijed. Ovo je jedan u nizu projekata kojim se realizuje potreba energetskog sistema Crne Gore. Dovesti građane u poziciju da sami proizvode električnu energiju veliki je uspjeh. I ne samo to. Sa aspekta očuvanja životne sredine i sa aspekta socijalnog momenta i ekonomičnosti, građani će biti u mogućnosti da plaćanju značajno manji račun ili potpuno besplatno imaju svoju električnu energiju, i da viškove koje proizvode prodaju mreži, a da manjkove u zimskom periodu uzimaju od mreže“, rekao je Rovčanin.\nPoručio je da je ovo samo početak i da se projekat neće zaustaviti na 3000+, navodeći da će se u narednom periodu nastaviti sa 10000+ imajući u vidu interesovanje građana.\n„Očekujemo energetsku revoluciju. Sama ideja ovog projekta predstavlja početak energetske revolucije u Crnoj Gori. Za razliku od svih drugih projekata koje je država inicirala prema građanima, ovaj projekat podrazumijeva i kompletnu logističku podršku kada je u pitanju dokumentacija. Pružili smo ruku prema građanima, nemaju opterećenja kamata, imaju mogućnost dugoročne otplate, imaju subvenciju od 20 odsto, dovode se u situaciju da proizvode sopstvenu energiju i da čuvaju životnu sredinu ugradnjom solarnih elektrana“, kazao je Rovčanin.\nIzvršni direktor Fonda za zaštitu životne sredine (Eko-fond), Draško Boljević,kazao je da će iznos subvencije za građane biti 20 odsto, pojašnjavajući da će novac biti omogućen za svakog korisnika koji bude ispunio uslove da učestvuje u projektu.\n„Ovaj projekat smatramo krucijalnim i epohalnim za dalji razvoj, ostvarivanje misije i vizije Eko fonda“, rekao je Boljević.\nPravo da učestvuju u Projektu imaju građani/preduzeća Crne Gore koji kupuju električnu energiju za sopstvenu potrošnju, a prijaviti se mogu kupci koji su vlasnici individualnog/poslovnog objekta koji je izgrađen u skladu sa propisima kojima se uređuje izgradnja objekata, koji redovno izmiruju račune za utrošenu električnu energiju i mjesečne rate za otplatu duga ako je krajnji kupac ugovorio otplatu duga na rate, čija krovna površina na objektu nije u sjenci drugih susjednih objekata, drveća ili nečega drugog.\nMenadžer projekta Bojan Đordanrekao je da projekat SOLARI 3000+ i SOLARI 500+ ima značajnu tehničku prednost u odnosu na ostale projekte, kao da su njime omogućene znatno jednostavnije procedure za dobijanje svih potrebnih dozvola.\n„Gledajući aspekt dešavanja u poslednjih pola godine i ono što se najavljuje za narednu godinu, kada su u pitanju cijene električne energije, jasno je da će cijene biti značajno visočije nego što su bile u periodu do juna tekuće godine. To znači da će energetske kompanije morati da mijenju svoj pristup i način poslovanja i moraće da se prilagođavaju situaciji. Ovo je projekat koji građanima daje određeni vid energetske nezavisnosti, daje im prostor da sami upravljaju svojom proizvodnjom. Mislim da građani treba da iskoriste ovu priliku, jer će dobiti opremu po znatno povoljnijoj cijeni“, istakao je Đordan.\nPojasnio je da će građani putem mobilne aplikacije na svojim telefonima moći da prate rad sistema i potrošnju električne energije.\nNa pitanje novinara na koji način građani mogu da se prijave za fotonaponske sisteme, Boljević je pojasnio da su kriterijumi bodovanja i rangiranja detaljno su razrađeni u Javnom pozivu, koji se može pogledati na www.epcg.com.\n“Zainteresovani korisnik prijavu za fotonaponske sisteme popunjava na sajtu EPCG i Eko fonda ili popunjavanjem formulara koji može da preuzme na šalterima lokalne jedinice FC Snabdijevanje”, dodao je Boljević.\nUpitani kad očekuju da će biti ugrađeni prvi fotonaponski sistemi, Đordan je rekao da je u februaru moguće očekivati prve instalacije.\nRok za podnošenje prijava je 60 kalendarskih dana od dana objavljivanja Javnog poziva, odnosno do 31. decembra 2021.godine. Rezultati Javnog poziva biće objavljeni na internet stranici EPCG i Eko fonda.\nElektroprivreda Crne Gore i Eko fond, podsjetimo, raspisali su javni poziv za učešće u projektu SOLARI 3000+ i SOLARI 500+ 1. novembra. Predmet Javnog poziva je finansiranje i subvencioniranje korisnika za kupovinu i ugradnju fotonaponskih sistema snage do 10 kW za individualne stambene objekte, odnosno fonaponskih sistema snage do 30 kW za pravna i fizička lica, vlasnike poslovnih objekata. Iz sredstava Eko-fonda, koja se obezbjeđuju shodno odrebama Zakona o životnoj sredini i Zakona o zaštiti od negativnih uticaja klimatskih promjena, uz prethodnu saglasnost Vlade Crne Gore, obezbijediće se petina sredstava za realizaciju Projekta, kroz dodjelu subvencije od 20 odsto za ugradnju fotonaponskih panela za domaćinstva, pravna i fizička lica.\nProjekat Solari 3000+ i Solari 500+, vrijedan 30 miliona eura, predstavlja početak energetske tranzicije u Crnoj Gori i jednu od najznačajnijih investicija u energetskom sektoru u posljednjih 40 godina. Cilj projekta je da se, kroz energetsku tranziciju i ugradnju fotonaposkih sistema kod domaćinstаva i privrednih subjekata, emisija ugljen dioksida svede na najmanju moguću mjeru i očuva životna sredina.\nKUPUJU MWH ZA 82, A PRODAJU ZA 43 EURA\nRAST IZVOZA ELEKTRIČNE ENERGIJE IZ UKRAJINE U...


Više od 80 organizacija civilnog društva traži povlačenje zakona o parničnom postupku\nIzvor: VOA, 14.Jun.2021, 14:14\nViše od 80 organizacija civilnog društva uputilo je u ponedeljak apel Ministarstvu pravde da hitno povuče iz procedure predloženi Nacrt zakona o izmenama Zakona o parničnom postupku zbog brojnih propusta, kako u načinu njegove izrade, tako i u tekstu zakonskih rešenja koja nas udaljavaju od željenog stanja u oblasti vladavine prava. U saopštenju, koje su dostavile Građanske inicijative u ime 80 organizacija, navodi se da predloženi nacrt predviđa da će se, u slučaju neplaćanja sudske takse u zakonskom roku od osam dana, smatrati da je stranka odustala od podnetog podneska, čime građani koji nisu u mogućnosti da plate takse gube Ustavom zagarantovano pravo na zaštitu svojih interesa pred sudom, preneo je FoNet. Smatramo da je nedopustivo da se ideja povećanja efikasnosti pravosuđa sprovodi ograničavanjem pristupa sudu građanima nametanjem administrativnih i finansijskih prepreka, kaže se u sapštenju. Organizacije civilnog društva ukazuju i da proces izrade Nacrta nije sproveden u skladu sa standardima transparentnosti i participativnosti, propisanim, između ostalog, i Zakonom o planskom sistemu Srbije. U sastavu radne grupe nije bilo predstavnika specijalizovanih organizacija civilnog društva, koje imaju svakodnevnu direktnu komunikaciju sa građanima i zastupaju njihove interese u svom radu. Iz tih razloga smatramo da postojeći nacrt nije moguće popravljati amandmanima, zbog čega i zahtevamo njegovo povlačenje. Pored toga, tražimo od nadležnog ministarstva da se u osnivanju nove radne grupe vode principima inkluzivnosti i participativnosti, da u njenom sastavu budu zastupljeni predstavnici svih relevantnih i zainteresovanih društvenih grupa uključujući organizacije civilnog društva i medije koji putem tužbi trpe pritiske zbog svog rada i delovanja, a kako bismo zajedničkim naporima došli do kvalitetnog zakonskog teksta, dodaje se u saopštenju.\nRadio Slobodna Evropa: Organizacije civilnog društva u Srbiji traže povlačenje nacrta Zakona o parničnom postupku\nPopović: Neophodna izmena Zakona o parničnom postupku\nJavna rasprava o Nacrtu zakona o izmenama i dopunama Zakona o parničnom postupku održana je danas u Beogradu, a ministarka pravde Maja Popović istakla je da je taj zakon neophodno izmeniti kako bi se građanima omogućilo da pred sudom ostvare i zaštite svoja prava u razumnom roku i sa minimumom...


Polovni MO skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > MO\nPolovna MO skladišna oprema na prodaju\nOvde je kompletna lista polovnih MO skladišna oprema oglasa za prodaju na Mascusu. MO skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o MO skladišna oprema u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji MO skladišna oprema i druge opreme\nOvde je kompletna lista polovnih MO skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og MO skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji MO skladišna oprema.


"Nasilje nad ženama je jedno od najrasprostranjenijih kršenja ljudskih prava na Kosovu i pored toga što se ono, prema kosovskim zakonima, tretira kao krivično delo. Nažalost, usled pandemije i uvođenja mera zatvaranja, znatno se povećala stopa prijavljenih slučajeva nasilja u porodici, gde su žrtve u većini slučajeva bile žene", kazala je urednica Radija Kontakt Plus, Daniela Tomašević.\n"Prema statistici, prošle godine je na Kosovu samo 14 odsto žena bilo zvanično zaposleno i imalo sopstvene izvore prihoda. Takođe, prema evidenciji Nacionalne službe za zapošljavanje od prošle godine, od 2.623 nezaposlena lica na području opštine Kosovska Mitrovica, 55 odsto su činile žene", dodala je Tomaševićeva.\n"Žene su diskriminisane u različitim sferama društva: u mnogim porodicama, a posebno u ruralnim sredinama gde su ekonomski zavisne od supruga, one se dalje tretiraju kao neko ko treba da radi, ćuti i sluša muža, da rađa, sprema hranu i čisti", ocenila je.\n"Ova pojava je posebno zabrinjavajuća. Mi i dalje živimo u društvu koje toleriše nasilje nad ženama i koje smatra da su batine privatna stvar u koju ne treba da se mešamo", poručila je.\n"I dalje je nasilje sveprisutno, kada je u pitanju reproduktivno zdravlje žene su pod konsntantim pritiskom rađanja ili nerađanja, odluke o abortusu, odluke o stupanju u brak. Tradicionalno, I dalje muška deca imaju prednost i kod zaostavštine, i još u mnogim drugim segmentima društvenog života", kazala je sagovornica KoSSeva, zaključujući da je „nekada sve što se usvoji smao slovo na papiru“.\n"Mnoge se i dalje bore sa nepravdom, poniženjima i diskriminacijom, a zvanična statistika je poražavajuća. Nepoštovanje prava je najzastupljenije tamo gde je najmanje sankcionisano, a mali broj presuda pokazuje nemoć delovanja pravnog sistema", tvrdi Fićović.\n"Potrebno je radikalnije osvešćivanje žena i koordinisana uloga svih segmenata društva je ključna, ali je to proces koji traje", objasnila je Fićović.\n"Biti urednik je izazovan i veoma odgovaran posao, koji iziskuje maksimalnu posvećenost. Budući da je sam po sebi takav, jednako je zahtevan i za muškarce i za žene. Iako u ovom poslu dominiraju žene, ne vidim razliku u posvećenosti i kvalitetu rada na osnovu polne pripadnosti", kazala je urednica Radija Kontakt Plus, Daniela Tomašević.\n"Bez stalnog izvora finansiranja i nepoštovanja Zakona o upotrebi jezika, veoma je teško raditi profesionalno svoj posao. Mislim da su žene možda i uspešnije, uz dužno poštovanje kolegama, jer su manje zahtevne kada su u pitanju finansijska sredstva, a takođe više obavljaju i novinarski posao, bez želje da budu samo urednice, odnosno osobe koje će određivati zaduženja zaposlenima", kazala je Ćup.\n"Bitno je da svoj posao volite i obavljate ga profesionalno. Možda je naivno, ali verujem da u ovoj oblasti ima dovoljno pametnih koji novinarke tretiraju jednako kao i novinare", navela je Vorgučićeva.\n"U našem desku na Kimu su isključivo žene. Možda je žena u novinarstvu na Kosovu mnogo jer bolje podnose stresne situacije", ocenila je Vurgučić.\n"Ono što zabrinjava jeste da su mnoge novinarke izložene pritiscima u svom izveštavanju, mobingu od strane pretpostavljenih ili moćnih struktura, te seksualnom uznemiravanju, ali o tome nemaju hrabrosti da izveštavaju", poručila je Fićović.\n"Osmi mart je tu da nas simbolično podseti na sve one hrabre žene koje su početkom 20. veka pokrenule borbu za ekonomsku, političku i socijalnu ravnopravnost žena i muškaraca. Ta borba još uvek traje i ne sme prestati sve dok se ne uspostavi rodna ravnopravnost u svim sferama društva", kazala je Tomašević.\n"Pravilo da je ženi mesto u kući, bez obzira koliko bila obrazovana, ostaje na snazi, a napredak u karijeri uglavnom zavisi od takozvane kvote, koliko je žena potrebno na nekom random mestu", ocenila je urednica Gracaniceonline.\n"Ali svakako mislim da je u vremenu u kojem živimo, nezamislivo da neprestano pričamo o istim problemima žena", poručila je.\n"Ovaj dan je prilika da se kolektivno proslavi, da se na ulici kupi karanfil za ženu, majku, da se učiteljici ili nastavnici odnese poklon, po mogućnosti skuplji. Nervira me činjenica da mali broj žena shvata šta je zapravo 8. mart. Ne sećam se da li je i kada u sredini u kojoj živim održan protest ili neki poseban skup povodom Dana žena. Čak to ne organizuju ni predstavnice ženskih udruženja koje se bave promocijom prava žena, što je razočaravajuće", kazala je.\n"Pa i Osmi mart, vojnički od jutra do sutra. Kada biologija zaustavi i osvesti (stvar gena I hormona) uzalud um i volja", kazala je.


Ne bih se vraćao da ne mislim da mogu da pomognem – Nadlanu.com\nNe bih se vraćao da ne mislim da mogu da pomognem\nBEOGRAD, 22. januara 2010. (Beta) - Novi i stari fudbaler Partizana Saša Ilić je rekao da se ne bi vraćao u klub u kojem se proslavio, da ne misli da može da mu pomogne, i naveo da je spreman da se prilagodi bilo kojoj ulozi u timu.\n"Ne bih se ni vraćao u Partizan da ne mislim da mogu da mu pomognem. Naravno, godinu i po dana nisam igrao, ali pripreme su nam tek sada počele i mislim da ću moći da se spremim na vreme", rekao je Ilić novinarima na stadionu Partizana.\nIgrač koga navijači zovu "Sale kapiten" rekao je da dobro poznaje sadašnji tim crno-belih i da je sa mnogima od njih igrao. Dok je Ilić bio u Partizanu bio je centralni igrač i pokretač tima, što je sada uloga koju ima Almami Moreira.\n"Gledao sam mnogo utakmica od kada sam otišao, a sa mnogima od njih sam igrao. O svakom igraču Partizana imam visoko mišljenje a o Moreiri izuzetno visoko. On je najznačajniji igrač ekipe. Ja sam ovde nov i ja treba da se prilagodim i to mi neće biti teško", rekao je Ilić.\nPartizan je u jesenjem prelaznom roku otpustio dosadašnjeg kapitena Nenada Đorđevića i nije dobio novog. Ilić je po povratku u Partizan, sa kojim je potpisao ugovor na dve i po godine, dobio dres sa svojim starim brojem "22", ali ne razmišlja i o traci.\n"Ne razmišljam o kapitenskoj traci. Želim da se spremim i da se uklopim u tim, samo tome sam posvećen", rekao je Ilić.\nIgrač sredine terena rekao je da je prioritet Partizana odbrana duple krune i kazao da trenutno ne razmišlja o evropskim nastupima, jer oni nisu prioritet.\nIlić je prethodno bio član Salcburga, ali praktično nije igrao godinu i po dana. To je period o kome ne želi mnogo da priča, a novinarima je uopšteno rekao da nastupi nisu imali veze sa sportom.\n"Ne volim da se vraćam u prošlost. Mogu da kažem da to što nisam igrao nema veze sa sportom. Došao sam na preporuku čoveka koji je dan posle toga otišao iz kluba. Dešavanja posle toga nemaju veze sa sportom, jer da imaju, sigurno bih izborio mesto u startnom timu", rekao je Ilić.\nNovinare je zanimalo i da li igrač razmišlja o reprezentaciji.\n"U ovom trenutku - ne. Nemam pravo na to. Moram da igram i da se dokažem, a posle toga ću možda i moći da pomišljam", rekao je Ilić.\nUgovor sa Salcburgom raskinut je sporazumno. Ilić danas treba da prođe lekarske preglede i posle toga će se priključiti saigračima na pripremama u Antaliji.


PAMTIĆE OVO PROLEĆE DOK SU ŽIVI: Ova 3 horoskopska znaka upoznaće srodnu dušu do kraja marta 2018. godine - Astrosudbina\nPAMTIĆE OVO PROLEĆE DOK SU ŽIVI: Ova 3 horoskopska znaka upoznaće srodnu dušu do kraja marta 2018. godine\nKraj zime i početak proleća će nekima doneti pravi haos, a drugima prelepe promene. Ako je vaš horoskopski znak na ovoj listi, onda spadate u ovu drugu grupu, koja u narednim danima može da očekuje novo poznantstvo i ljubav koja će trajati do kraja života, piše Noizz.\nOva 3 horoskopska znaka upoznaće srodnu dušu do kraja marta 2018. godine\nDruga polovina marta će Ribama doneti velike promene, pogotovo ako su već duže vreme u vezi. Međutim, novost je to što će konačno poželeti da unaprede ili ozvaniče svoj status, a to je novi korak kojem su se neke Ribe nadale, druge nisu, ali će za sve Ribe biti sa pozitivnim ishodom! Singl Ribe takođe ne treba da očajavaju – nasuprot, njih očekuje novo poznanstvo koje može za rezultat da da ljubav kakva se dešava jednom u životu.\n3-Jun-2020, 22:31 UT/GMT\nSun 13° Gemini 47' 09"\nMoon 18° Scorpio 35' 54"\nMercury 07° Cancer 19' 32"\nVenus 13° Gemini 28' 07" R\nMars 14° Pisces 38' 32"


Pešačka tura "Stazama Rajačkog vinogorja"\n08.05.2015 - 12:45\nU Okviru Majskih svečanosti u Negotinu u nedelju 10. maja u 9 sati na Rogljevačkim pivnicama biće organizovana pešačka tura "Stazama Rajačkog vinogorja". Pešačka tura je regionalna planinarska akcija PD "Deli Jovan" i Turističke organizacije opštine Negotin. Istog dana na Gradskom trgu u Negotinu koncert pod nazivom "Moj svet je čaroban", održaće Mešovito inkluzivni hor "Vivak" iz Novog Sada i...Više\nPročitaj više o Pešačka tura "Stazama Rajačkog vinogorja"\nRepublički Festival muzičkih i baletskih škola Srbije u Negotinu\n06.05.2015 - 11:15\nTradicionalna republička smotra učenika osnovnih muzičkih škola se ove godine održava po 59. put, u periodu od 7. do 13. maja, u Muzičkoj školi "Stevan Mokranjac" u Negotinu. Pokrovitelj Festivala je opština Negotin, a organizatori su Muzička škola "Stevan Mokranjac" u Negotinu i Zajednica muzičkih i baletskih škola Srbije. Više informacija o Festivalu možete naći na internet prezentaciji...Više\nPročitaj više o Republički Festival muzičkih i baletskih škola Srbije u Negotinu\nPre dvadeset godina Centar za socijalni rad u Negotinu prvi put je krenuo sa programom smeštaja starijih osoba u hraniteljske porodice. Oni trenutno imaju 28 korisnika koji su smešteni u 12 hraniteljskih porodica po selima Negotinske Krajine. Većina ovih baka I deka nema bližu rodbinu pa su im njihove hraniteljice sve , I jako su vezani za njih I njihove porodice.Više\nPročitaj više o U hraniteljskoj porodici pronašle topli dom (VIDEO)\nUčenici i profesori Muzičke škole " Stevan Mokranjac" iz Negotina proslaviće u sredu, 22 aprila 2015 godine, Dan škole. Svečani koncert hora i orkestra,kojim će dirigovati Ružica Rajković počinje u 19 sati u Domu kulture.Više\nPročitaj više o Dan muzičke škole u Negotinu\n17.04.2015 - 16:30\nSvečanom akademijom u Negotinu obeleženo je trideset godina Hidroelektrane „Đerdap 2“ . U ovoj Hidroelektrani do sada je proizvedeno skoro 40 milijardi kilovat-časova struje, što je oko 10 odsto više od plana. HE "Đerdap 2" od početka ove godine premašuje planove proizvodnje, uz izuzetno visoku dnevnu proizvodnju.Više\nPročitaj više o Obeleženo 30 godina Hidroelektrane "Đerdap 2" (VIDEO)\nPredstavnici Grada Zaječara, opština Negotin i Boljevac i Regionalne agencije za razvoj istočne Srbije potpisali su u Zaječaru Sporazum o saradnji na projektu „e-Šalter“. Realizacijom projekta „e-Šalter“ doprineće se modernizaciji rada lokalnih samouprava kroz podizanje kvaliteta usluga i unapređenje dostupnosti informacija za građane i poslovni sektor. Projekat se odnosi na „on line“ razmenu...Više\nPročitaj više o Zaječar, Negotin, Boljevac i RARIS potpisali sporazum o saradnji na projektu "e-Šalter" (VIDEO)\n16.04.2015 - 13:30\nPredstavnici Grada Zaječara, opština Negotin i Boljevac i Regionalne agencije za razvoj istočne Srbije potpisaće u petak u Zaječaru Sporazum o saradnji na projektu „e-Šalter“. Realizacijom projekta „e-Šalter“ doprinelo bi se modernizaciji rada lokalnih samouprava kroz podizanje kvaliteta usluga i unapređenje dostupnosti informacija za građane i poslovni sektor. Projekat se odnosi na „on line“...Više\nPročitaj više o Zaječar, Negotin, Boljevac i RARIS potpisuju sporazum o saradnji na projektu "e-šalter"


Najveća državna tajna: Srbi napali NATO baze i uništili ih tokom bombardovanja | WebTribune\nHome IZA OGLEDALA NAJVEĆA DRŽAVNA TAJNA: Srpski avioni napali NATO baze u Tuzli i uništili ih tokom bombardovanja – VIDEO\nSrpski avioni su, 1999. godine za vreme vazdušnih napada NATO-a na Jugoslaviju napali vojne baze Severnoatlanske alijanse u Tuzli i Tirani i razorili ih.\nTačno pre 16 godina počeli su vazdušni napadi NATO-a na Saveznu Republiku Jugoslaviju (SRJ) koji su trajali 11 nedelja i u njima je, prema procenama iz različitih izvora, poginulo između 1.200 i 4.000 ljudi. Međutim i dalje najveća “državna tajna” je da su piloti tadašnje Vojske Jugoslavije napadali NATO baze, a pre svega u Tuzli (BiH) i Tirani (Albanija)!\nDrugi nalet i napad Srba na NATO, se dogodio u Tirani gde je bila stacionirana eskadrila od 12 Apača raketnih helikoptera koji su trebali da budu vazdušna podrška za „Atlantsku brigadu“ koja se spremala da preko prevoja Košare i Gorožup zajedno uz sadejstvo sa NATO snagama izvrši proboj i vojnički zauzme Metohiju a kasnije i Kosovo.\nPrema tvrdnjama Trajkovića napad je planiran tako da po 2 Galeba G-4S sinhronizovano polete sa aerodroma Ponikve i Golubovci kod Podgorice i neopaženo se privuku NATO bazi duboko u teritoriju Albanije. Akcija je izvedena tako što su u niskom letu kroz planinske klance prvo doletela 2 G-4S sa aerodroma Golubovci a 20 minuta kasnije stigla su još 2 Galeba G-4S sa aerodroma Ponikve.


Da li će Srbija biti tužena za izgubljenu dobit u doba korone? | Nova Ekonomija\nIako je još uvek upitno da li bi preduzeća iz Srbije mogla da pred domaćim sudovima zatraže naknadu za izgubljeni dobit, strani investitori bi mogli da pokrenu investicione sporove pred međunarodnim telima za arbitražu u dva slučaja: ako je u ugovorima koji su sa njima potpisani prenebegnuta viša sila koju predstavlja pandemija ili ako sudovi utvrde da prilikom proglašenja vanrednoog stanja nije ispoštovana zakonska procedura.\nFiskalni savet je u svojim ocenama budžeta za 2020. godinu naveo da su svote koje Srbija izdvajaja za sporove koje je izgubila pred međunarodnim arbitrima dostigle cifru od oko 200 miliona evra, uglavnom zbog nepoštovanja ugovornih obaveza.\nPremijerka Ana Brnabić je na prošlonedeljnoj konferenciji za novinare implicirala da su se mere ograničenja kretanja građana i rada pojedinih preduzeća postepeno uvodile, kako bi država umanjila mogućnost da bude tužena strana za izgubljenu dobit u sporovima pred domaćim sudovima.\nNebojša Atanacković, počasni predsednik Unije poslodavaca Srbije, kaže da im se niko nije obraćao da potraži njihovu pomoć po pitanju tužbe protiv države i da je još rano za to. Ako se neko uopšte odluči, kaze da se to može očekivati tek kad prođe vanredno stanje.\nNeki advokati sa kojima je razgovarala Nova ekonomija navode da je još uvek rano da se razmatraju tužbe protiv države, a da će klijenti takav potez razmatrati tek kada prođe vanredno stanje. Dodaju i da bi trebalo pregledati sve ugovore sa stranim ulagačima i proveriti da li eksplicitno predviđaju pandemiju kao takozvanu višu silu, prilikom koje se država odriče od odgovornosti za potencijalne gubitke.\nZa tri dana 1000 paulašala zamrzlo radnje\nKad je reč o malim biznisima koji su otišli pod ključ zbog korone, Tijana Kojović iz kancelarije za korporativno pravo BDK Advokati, smatra da ustav propisuje da se sloboda preduzetništvo može ograničiti zakonom, između ostalog, radi zaštite zdravlja ljudi.\nKako kaže, odluka o privremenom zatvaranju kafića, restorana i šoping centara doneta je na osnovu Zakona o zaštiti stanovništva od zaraznih bolesti, koji daje opšte ovlašćenje Vladi da donosi mere za suzbijanje epidemije.\nOva mera jeste u funkciji zaštite zdravlja ljudi, i mislim da bi sigurno prošla i test proporcionalnosti u odnosu na tu svoju svrhu, ocenjuje Kojović.\nOna dodaje da iz is istog razloga (privremenost i neophodnost radi zaštite zdravlja ljudi jer samo korišćenje imovine, tj. obavljanje delatnosti predstavlja rizik za zdravlje), mere ne bi mogle da se kvalifikuju ni kao oduzimanje ili ograničenje prava na imovinu koje daje pravo na naknadu.\nPredsednica Centra za pravosudna istraživanja (CEPRIS) Vida Petrović Škero je navela da za ograničenja prava svako može da tuži državu, ali da će sud presuditi u njihovu korist samo ukoliko mere nisu bile donete ili sprovođena mimo pravnih propisa.\nPetrović Škero je kazala i da relativno nov zakon koji reguliše proglašenje vanrednih situacija predviđa i mogućnost pandemija, da je proglašenje vanrednog stanja regulisano Ustavom, ali da je upitno kako su mere vanrednog stanja proglašene.\n"Ustav kaže da se vanredno stanje uvodi kada se običnim zakonskim merama ne može više sprovesti sve što je potrebno. Da li je i ko je procenjivao takvu situaciju je veliko pitanje, jer je to kod nas predložio ministar odbrane (Aleksandar Vulin). To je dosta čudno zato što u normalnim okolnostima to treba da predloži Narodna Skupština", navodi Petrović Škero.\nOna je dodala da ne zna da li Skupština, dok još uvek nisu bile proglašene mere koje zabranjuju okupljanje većeg broja ljudi u zatvorenom prostoru, nije mogla da se sastane, kao i da se parlament ne raspušta ni u periodu vanrednog stanja.\n"Da li je moglo da se obezbedi da poslanici imaju maske i rukavice, ili da ne zasedaju u zgradi Skupštine ako im je mala, kao što sada Vlada zaseda van svoje zgrade zbog opasnosti od epidemije, ja to ne znam. Ali znam da je po Ustavu Skupština telo koje prvenstveno može doneti tako velike i značajne mere za funkcionisanje države. Sada se postavlja pitanje da li onaj koji je predložio vanredno stanje mogao da proceni da Skupština faktički ne može da zaseda", rekla je Petrović Škero.\nU Srbiji nema zaraženih bankara\nOcenila je i da bi se izbegle dodatne štete od pandemije, koje će na globalnom nivou biti velike, moraju da se pojačano prate zakonske i ustavne norme, da trenutna situacija predstavlja veliku neizvesnost, kao i da je teško da je neko mogao da predvidi u ugovorima potpisanim u prethodnim mesecima mogućnost prirodne katastrofe i pandemije.\nEkonomista i konsultant za strana ulaganja Milan Kovačević navodi da bi većini ugovora trebala da isključi mogućnost naknade štete i da je generalno pravno da se u slučajevima više sile ugovorne strane treba samo da gledaju da izbegnu da oštete jedna drugu, ali da mogućnost pokretanja investicionih sporova ne bi isključio.\n"Ne bih isključio tu mogućnost jer je predsednik (Aleksandar Vučić) uvek govorio da će Srbija nuditi bolje uslove od drugih zemalja", navodi Kovačević i dodaje da bi u slučaju da bi da Ustavni sud oceni da vanredno stanje nije proglašeno u skladu sa svim domaćim propisima došlo do "većeg rizika (od investicionih sporova)".On je kazao i da je većina ranije potpisanih međudržavnih ugovora sa stranim kompanijama, zaključenih pre ukidanja Zakona o stranim ulaganjima, verovatno nije podložno riziku od tužbi.\nAdvokati traže delimičnu obustavu rada\nTužiti državu što nas bez razloga i ne zakonito drži nasilno u zatvorenom prostroru. Vanredno stanje je ne Ustavno. Odgovaraćeš Vučiću za sve!


- Imam dobru vest za sve ljude u Srbiji - prosečna plata u martu iznosila je tačno 555 evra. To je ono što smo čekali, poručio je Vučić u video snimku objavljenom na instagram nalogu "Budućnostsrbijeav".\nKako je rekao, znalo se da je mart referntni mesec, a prema preliminarnim podacima, plata u martu iznosila je 555 evra, što je u poređenju sa 330 evra, u vreme kada je on postao predsednik vlade, ističe, ogroman napredak Srbije.\n- Zato ste zaslužni vi, a pre svega ste zaslužni zbog toga što Srbija više nije zemlja gubitnika, već pobednika, koja može u svemu da se takmiči i da pobeđuje one koji su, ne decenijama, već vekovima bili ispred nas, rekao je Vučić.\nPoručio je da moramo da radimo, da se trudimo i borimo da bi pre kraja godine podigli plate na više od 600 evra.\n- Uveren sam da zajedno, ujedinjeni, to možemo da da napravimo, rekao je Vučić.


Lagumdžija prisustvuje konvenciji američkih demokrata - Klix.ba\nLagumdžija prisustvuje konvenciji američkih demokrata\n24.8.2008. u 18:10\nPredsjednik Socijaldemokratske partije BiH Zlatko Lagumdžija od 24. do 28. augusta učestvuje u Nacionalnoj konvenciji Američkih demokrata u Denveru, koja će ozvaničiti kandidature Baraka Obame i Džo Bajdena za predsjednika i potpredsjednika SAD-a, saopćeno je iz centra za informiranje SDP-a BiH.\nDanas se Lagumdžija sastao sa svojim domaćinima, Hauardom Dinom, predsjednikom Američkih demokrata i Medlin Olbrajt, predsjedavajućom Nacionalnog demokratskog Instituta.\nLagumdžija, kao gost konvencije i član Madridskog kluba, pozvan je da bude jedan od uvodničara na tri skupa tokom Konvencije Američkih demokrata.\nPrvi dan konvencije učestvovat će na panel debati Madridskog kluba i fondacije Ujedinjenih nacija, posvećenoj globalom liderstvu u energetskim i klimatskim promjenama.\nU naredna tri dana Lagumdžija će prisustvovati nekolicini debata i foruma, a bit će jedan od šest uvodničara u debati „Kako ponovo uspostaviti povjerenje u Američko liderstvo u svijetu".\nForum na kojem će o stanju u BiH i regionu govoriti Lagumdžija organiziran je za međunarodne goste iz 140 zemalja koji su pozvani na Konvenciju.\nPredsjednik SDP-a BiH okončat će posjetu učešćem na skupu u četvrtak kada Barak Obama treba da službeno bude proglašen predsjedničkim kandidatom Američkih demokrata, kaže se u saopćenju Centra za informiranje SDP-a BiH.\nDvije osobe otete u Turskoj\n24.08.2008. u 18:15


Prema brojnim teorijma o postanku sveta, voda je iznedrila prvi živi organizam, ali i u religijskim učenjima postoji „sveta vodica“, koja je simbol hrišćanskog čina krštenja, i to kao jedne od vrlo važnih „svetih tajni“.\nŠta znači sanjati vodu – voda kao predominirajući motiv u snovima\nPoznato je da su snovi o vodi veoma učestali, u raznim konotacijama i doživljajima, te se tako i različito tumače, i nekada imaju veoma loše značenje, dok su nekada simbol nečeg što je krajnje dobro i pozitivno.\nU nastavku teksta će biti navedeni oni najučestaliji snovi o vodi kao motivu, te i njihova značenja i tumačenja po starim i savremenim sanovnicima i sanjaricama.\nSanjati da vidite neku veliku i sasvim mirnu vodu\nSan u kome vidite neku mirnu vodenu površinu, ima na javi značenje nedoumica i briga koje vas sputavaju i tište, i ne daju vam da ostvarite napredak i rezultate.\nRealno je da vi imate neki problem, ali on vas sasvim „blokira“ iako je minoran i sasvim rešiv, pa i njegovim stalnim odlaganjem, samo pogoršavate buduću situaciju koja će da se znatno pogorša.\nSanjati da vidite veoma „nemirnu“ i uzburkanu vodu\nPrema tumačenju ovakvog sna, pred vama su veoma nepovoljni periodi puni problema i prepreka i znače siguran gubitak kontrole na nekim ili u svim životnim aspektima, te opasnost i nevolje.\nNaime, vi ste sasvim svesni nekih problema koje imate, ali uporno odbijate da sagledate i shvatite i težinu i ozbiljnost situacije, te se pretvarate da je sve u redu, i tako samo sebi produžavate strah i agoniju, i stvarate neke vrlo opasne situacije, koje će vas kako se uvećavaju samo više „koštati“.\nSanjati da vidite vrlo čistu i prozirnu vodu\nKada je voda u vašem snu sasvim čista i bistra, nevezano da li je ona stajaća ili tekuća, takav san u javi ima po tumačenjima pozitivnu konotaciju, u smislu neke vrste dobitka.\nVi ćete uskoro verovatno ostvariti neki materijalni ili poslovni uspeh, dobićete neku satisfakciju i biti vrlo srećni i zadovoljni sobom, te vam sledi period radosti i harmonije u svim poljima.\nSanjati da se u vašem snu voda iznenada iz bistre pretvara u mutnu\nUkoliko ste sanjali da se voda koja je bila sasvim čista i prozirna, naglo počinje da zamućuje, to baš ima loše značenje i tumačenje, te simbolizuje da ste se prerano obradovali i opustili, i da ste prevideli neke potencijalne nevolje koje će da uslede.\nNaime, sva vaša radost i uspeh će biti pred izazovom i nekim testom, te ćete da se suočite sa vrlo i iznenadnim i neočekivanim preprekama, koje ćete shvatiti olako, i kako biste se „izvukli“, često se možete se polakomiti na neke nemoralne postupke i „lakša rešenja“, te tako sebe osramotiti ili dati drugima povod da vas ogovaraju i ismevaju.\nSanjati da vidite potpuno neprozirnu i mutnu vodu\nOvakav san ima negativnu konotaciju, koja se pre svega odnosi na neke vaše želje i planove, koji i nemaju nikakav izgled da se ostvare i vaš trud i rad je potpuno očigledno uzaludan.\nMutna voda označava da ste se sasvim „izgubili“ u nadanjima i „prešli crtu“ između nekih realnih očekivanja i nerealnih ambicija, i ne znate kako da se vratite „na pravi put“, što vam stvara veliki pritisak i stres, i vi tako frustrirani jednostavno ne možete ni napred ni nazad, već stojite, patite i čekate neko rešenje koje neće doći samo od sebe.\nSanjati kako pijete bistru vodu\nOvakav san ima dobru konotaciju na javi, i bistra voda koja je „pitka“ i koja vam je prilika da se i nje dobro napijete i da „utolite svoju žeđ“, jeste znak dobitaka, sreće i boljitaka u svim aspektima života.\nSanjati da pijete mutnu ili zagađenu vodu\nKada ste sanjali da je voda koju pijete mutna ili je čak i zagađena, ali ste vi žedni i morate da je i „naiskap“ popijete, nema uopšte nikakvu dobru simboliku na javi.\nNaime, ovakav san se odnosi na neku skoru bolest ili vašu lično ili nekog člana vaše porodice, te i za one koji su vama bliski, a na javi su već dugo i teško bolesni je po većini tumača skoro pa baš i siguran „predznak“ pogoršanja bolesti i skore smrti.\nSanjati da vidite sasvim duboku ali bistru vodu\nOvakav san u kome vidite veoma duboku vodu i njeno dno se „nazire“ jer je prozirna, ima veoma negativnu konotaciju na javi i znak je neke skore opasnosti i neprilike.\nPred nekim ste velikim brigama, stresom ili traumama, na poslu, privatno ili generalno možete da doživite napad, pljačku, ranjavanje, i postaćete veoma strašljivi i nepoverljivi, i povući ćete se ili u sebe, ili nećete želeti da se socijalizujete i da se vratite u normalne životne tokove dugo vreme.\nSanjati da vidite duboku vodu koja je potpuno mutna\nAko je voda u vašem snu i duboka i mutna, te vi ne znate ni kolika je njena dubina, te ni šta se na njenom dnu „krije“, znači da se nekih izazova bojite, da jasno ne vidite rešenje i da ne znate šta i kako da radite.\nVi ste osoba koja ne voli iznenadne i neizvesne situacije, i tada ste veoma ranjivi i kolebljivi pa i baš lako pravite greške od straha i nesigurnosti, i sami sebi stvarate totalno jednu zamršenu i baš bezizlaznu situaciju, a bez ikakve realne potrebe.\nSanjati da vidite bistru ili mutnu plitku vodu\nOvakav san označava da ste veoma površni kao osoba, i da nekim situacijama pristupate posve ili neozbiljno ili ih shvatate „olako“, i nemate izgleda da se spasite problema kada napravite neke ili kardinalne greške ili se dovoljno ne potrudite i plan vam propadne.\nSanjati kako vi plivate u mutnoj vodi\nSimbolika ovakvog sna je zavisna od toga da li ste u vodu upali ili su vas u nju „gurnuli“, da li plivate u mirnoj ili tekućoj vodi, te da li se davite ili pak plivate uz vodenu struju ili puštate da vas ona nosi.\nU svim navedenim situacijama, simbolika sna nije dobra, jer je voda mutna, i ona znači da ste ili za neke probleme „slepi“ ili da ste ih svesni ali verujete nekome ko vam „muti“ percepciju i baš vas navodi da se sve više i više „pokopavate u probleme“.\nSanjati da plivate u nekoj bistroj vodi\nKao i u prethodnom slučaju, simbolika sna je zavisna od konkretne situacije, ali je generalno ona dobra i pokazuje vašu razboritost, snalažljivost i istrajnost, pa su sve prepreke, one i manje i veće posve rešive, jer ste vi njih svesni i spremni da se borite i da uspete.\nKada plivate „uzvodno“, u tekućoj vodi koja je bistra, to je simbol vaše hrabrosti i istrajnosti da uspete da se izborite sa svim i svačim, jer vam je volja i želja jača od svih problema i stresova.\nVi ste osoba koja nikada ne odustaje i koja je spremna da ostane dosledna sebi, i tako stičete tuđe poštovanje i poverenje, koje vam je važnije od bogatstva i položaja u društvu.\nSanjati da se davite u mutnoj vodi u koju ste slučajno upali\nOvakav san označava da ste se našli u nekim velikim problemima i da vas oni sputavaju i guše, a da ste vi svesni svojih pogrešaka, ali da je za njihovo popravljanje ipak sasvim i prekasno.\nPojačanje simbolike sna se može desiti ako sanjate da se trudite da isplivate iz mutne vode, kada težite da popravite štetu nanetu sebi i/ili drugima, ali ne možete da uspete u tome nikako i nikada.\nSa druge strane ako ste se vi sasvim „predali“ i ne pokušavate da se izbavite već tonete u mutnom to ima negativnu konotaciju vašeg potpunog odustajanja, posrnuća, gubitaka i propasti u životu.\nSanjati da se davite u nekoj bistroj vodi u koju ste slučajno upali ili ste „gurnuti“\nI u ovakvom slučaju je simbolika sna zavisna od toga da li vas je strah od smrti ili se „prepuštate sudbini“, te da li pokušavate da se spasite ili ne želite da isplivate na površinu i voda vas „guta“.\nAko pokušavate da isplivate iz bistre vode u kojoj se pak davite, to ima konotaciju da ste svesni problema i da im nazirete rešenje, ali da radite neke pogrešne poteze, kojima samo svoje muke i nevolje povećavate, i propast je neminovna iako se vi „koprcate“ da istrajete na bolje.\nSa druge strane ako uopšte ne želite da isplivate i da se spasite, simbolizuje na javi da ste olako i odustali i posustali i da ne želite da se borite sa preprekama, jer vam je lakše da budete nemoralni i da dođete do cilja na „lakši i brži način“, uz prevare, malverzacije i loše savete lažnih prijatelja.\nSanjati da žednoj osobi dajete da pije bistru vodu\nVi ste neko ko je veoma plemenit i požrtvovan, i najmanje mislite na sebe, pa kada je neko pak ili u nevolji ili neprilici vi velikodušno i iskreno pomažete i dajete sve od sebe.\nSanjati da žednoj osobi dajete da pije mutnu i prljavu vodu\nOvakav san označava da ste vi neko ko je licemeran i podmukao, da se pretvarate da ste nekom i dobar prijatelj i podrška, ali ste zavidni i ljubomnorni na bilo kakav uspeh i postignuće drugih.\nSebični ste i ne podnosite da je bilo ko od vas bolji, pametniji, ugledniji i uspešniji, ali vrlo lako i perfidno ostvarujete ciljeve „preko tuđih leđa“, koristeći nečiju naivnost i dobrodušnost.\nSanjati da vam je voda poplavila kuću\nVoda koja je „ušla u vašu kuću“, najava je skorih velikih porodičnih problema, neke bede i vrlo i velikog siromaštva, svađa, bolesti, te jasnih i ogromnih gubitaka u svakom smislu reči.\nOno što jeste najvažnije u ovakvim situacijama koje san „predskazuje“ je da se održi sloga i mir, i da se zajedničkim snagama sa svojim najbližima, suočite sa svim nedaćama i da ih skupa lakše i što je moguće bezbolnije prenebregnete.\nSanjati kako hodate po površini vode\nKada ste sanjali kako hodate po površini vode ali u nju ne tonete, već ste „laki“ i uspevate da se održite na površini, i da se čak i ne „pokvasite“, znači da ste puni samopouzdanja i svesni ste sve svoje snage, volje, energije i spretnosti.\nVama niko ne može da pokvari zacrtane ciljeve, jer ste sigurni u sebe i imate za sve odlične i one prave argumente, pa se ne osvrćete na zlurade komentare, i ne dotiče vas tuđa ciničnost i zloba.\nSanjati da vidite poplavu ili pustoš koju je bujica iza sebe ostavila\nOvakav san može da bude podsvesna projekcija, ako se bojite vode i takav strah proživljavate u snovima, ili pak da označava neke velike promene u vašem životu, koje su katastrofalne, teške ili bolne, iznenadne i koje će vam sasvim uništiti život, u najširem smislu te reči.\nNeki tumači snova međutim, navode da pustoš koja se u snu vidi kao posledica poplave, može da predstavlja neki novi početak i bolje dane, i da se simbolika sna odnosi na „brisanje prošlosti“, te i na zaboravljanje neuspeha i „padova“, na nove prilike za promenu i za neko „bolje sutra“ u baš svim poljima života.


Priznanje PC Press-a Telenor banci za najbolju aplikaciju za mobilne uređaje\nO NAMA MEDIJA CENTAR NOVOSTI I SAOPŠTENJA PRIZNANJE PC PRESS-A TELENOR BANCI ZA NAJBOLJU APLIKACIJU ZA MOBILNE UREĐAJE\nBeograd, 08.02.2016. – PC Press dodelio je 19. put po redu priznanja za najbolje sajtove, nastupe na društvenim mrežama, kao i za najbolje mobilne aplikacije u 2015. godini. Pobednicima je priznanja uručio Dejan Ristanović, glavni i odgovorni urednik časopisa, na svečanom skupu održanom u Skupštini grada Beograda.\n„Redakcija PC Press-a je nepodeljenog mišljenja da bi ovu aplikaciju trebalo isticati kao primer visoke funkcionalnosti, jednostavnog i intuitivnog upravljanja i nenametljivog ali lepog dizajna. Lako upravljanje, izbor vidžeta prema interesovanjima i želji predstavljaju, jednom rečju - sve što biste, pored novca, poželeli od banke“, kaže Dejan Ristanović.\nKao dodatne prednosti mobilne aplikacije Telenor banke, stručni žiri PC Pressa naveo je: jednostavne i brze novčane transakcije, brze povratne informacije o najbližem bankomatu na kome korisnici mogu da podignu, ali i deponovati više valuta (dinare i evre). Takođe, svi menjački poslovi obavljaju se s telefona po veoma povoljnom kursu. Pored toga, putem aplikacije Telenor banke novac se može jednostavno prebaciti na bilo koji telefonski broj, čak i ako on nije u Telenor mreži.\nU ime Telenor banke, ovo priznanje primio je Marko Carević, direktor marketinga, i rekao: „Sa više od 100.000 otvorenih tekućih računa u prvoj godini poslovanja, postali smo najbrže rastuća mobilna onlajn banka u regionu. Priznaje PC Press-a za najbolju mobilnu aplikaciju za sve nas je dokaz da smo na dobrom putu, podstrek da nastavimo sa razvojem naprednih finansijskih servisa i da građanima Srbije omogućimo da sve bankarske usluge obave preko svog mobilnog telefona i onlajn.“\nTelenor banka je jedina koja beleži više od 100.000 jedinstvenih downloadova svoje mobilne aplikacije sa Google Play prodavnice u Srbiji. Upravo zbog pristupačnosti i jednostavnosti korišćenja, ona je najbolje ocenjena online banka u Srbiji. Prema podacima statističke analize Google Play-a, ukupno 2280 korisnika dodelilo je aplikaciji Telenor banke 4,5 zvezdice od mogućih pet.\nTelenor banka deo je Telenor grupe, jednog od vodećih svetskih mobilnih operatora, koja ima više od 200 miliona korisnika na 13 tržišta. Telenor je najveći pojedinačni investitor u Srbiji sa početnim ulaganjem od 1,5 milijarde evra. Otvaranjem Telenor banke, Telenor je građanima Srbije ponudio savremene i inovativne onlajn finansijske usluge. Prva mobilna i onlajn banka u zemlji orijentisana je na dnevne transakcije građana i laureat je Američke privredne komore kao Lider promena.


Ako vam je potrebna lektura teksta - Pokret\nAko vam je potrebna lektura teksta\nPre nego što se odštampa, svaki tekst treba da prođe proces lekture. Lektura teksta podrazumeva ispravljanje jezičkih grešaka, kao i stilsku obradu celokupnog teksta. Pažljivim čitanjem, lektor uklanja gramatičke i pravopisne greške, usklađujući stil pisanja sa srpskom jezičkom normom.\nAdekvatno napisan tekst, koji jasno izražava vaše misli, ukazaće na elementarnu pismenost koja je neophodna prilikom usmenog i pismenog izražavanja. Uspešno napisan tekst koji zadovoljava jezičke i stilske norme sprskog jezika, pruža vam mogućnost da lakše stupite u kontakt sa vašom ciljnom publikom, koja će jasno shvatiti vaše misli i ciljeve.\nPravilno lektorisanje zahteva stručno znanje i iskustvo kako bi tekst bi uspešno napisan. Ukoliko želite savršeno jasan i oblikovan tekst, nakon lekture potrebno je izvršiti i korekturu teksta. Dok se lektorov zadatak odnosi na ispravljanje jezičkih i stilskih grešaka u tekstu, kako bi jasno istakao smisao, zadatak korektora se najviše odnosi na slovne i znakovne greške koje su nastale tokom pisanja.\nKorektura predstavlja poslednji korak prilikom uređivanja teksta, koji podrazumeva pronalaženje i otklanjanje svih štamparskih grešaka u tekstu, kao što su pogrešna upotreba znakova, nepravilnosti u spajanju i rastavljanju reči, veličina slova, dupliranje slova i drugo.\nKorektor treba biti stručno lice koje poznaje pravopis i gramatiku srpskog jezika, kako bi uočio i otklonio sve greške nastale tokom pisanja ili kucanja.\nNeke kompanije mogu zahtevati samo uslugu korekture, ali ne i uslugu lekture koja bi poboljšala kvalitet napisanog. Za koju uslugu ćete se odlučiti zavisi od vrste teksta, kao i od važnosti koju taj tekst ima za vašu kompaniju.\nNaveli smo vam osnovne razlike između lekture i korekture, kako biste znali da lakše odredite koja usluga je potrebna vašem tekstu. Uočavanjem razlika, shvatićete koliko procesi lekture i korekture imaju bitnu ulogu prilikom finalne obrade vašeg teksta. Opredelite se za pravu uslugu, kako biste obezbedili uspeh u objavljivanju tekstova.\nTim stručnih lica iz Spektrum kooperative, nudi vam uslugu lekture i korekture svih vrsta tekstova, kako biste obezbedili kvalitetno napisan tekst. Možete nas kontaktirati putem e-mejla: kontakt@spektrum.rs ili na telefon: 062/234-251 radi formiranja uspešne buduće saradnje!


Jovetić bi volio da se vrati u Premijer ligu, želi ga Spartak iz Moskve | Reprezentacija.me\nPočetna NOVOSTI Fudbal Jovetić bi volio da se vrati u Premijer ligu, želi ga Spartak...\nJovetić bi volio da se vrati u Premijer ligu, želi ga Spartak iz Moskve\nIz dana u dan se, po pisanju italijanskih medija, mijenja status Stevana Jovetića u Interu.\nDa li zbog dolaska novih vlasnika kluba, ili odluke trenera Roberta Manćinija (koji nije zadovoljan prvom sezonom Jovetića u milanskom klubu), ili, pak, nečeg trećeg, tek posljednju vijest o našem napadaču objavio je rimski sportski dnevnik Korijere, koji je napisao da će se Inter i Jo-Jo ovog ljeta sporazumno rastati.\nJovetić je prošlog ljeta iz Mančester sitija stigao u Inter na dvogodišnju pozajmicu, uz obavezan otkup ugovora za 14,5 miliona eura ako Jovetić odigra barem jednu utakmicu u drugoj sezoni.\nInter je, očigledno, odlučio da ne otkupi našeg napadača, već želi da ga prije isteka roka za aktiviranje otkupne klauzule (31. avgust) proda Jovetića nekom drugom klubu. I to baš za 14,5 miliona eura koliko je potrebno platiti Mančester sitiju.\nImajući u vidu ne baš idilične odnose sa Manćinijem, Jovetić želi da ide negdje gdje će biti važan za ekipu, u prvom planu, gdje neće biti na kraju hijerarhije, piše Korijere delo sport.\nList navodi, da se traži najbolje rješenje za dvije strane, pošto, navodno, postoji saglasnost o rastanku.\nS obzirom na odlične odnose sportskog direktora Intera Auzilija i menadžera Jovetića, Ramadanija, Korijere delo sport navodi da će se lako naći rješenje za ovaj rastanak, kako što je lako dogovoren i njegov dolazak u Inter.\nList navodi da se još uvijek ne zna buduća destinacija Jovetića, ali i da je Spartak iz Moskve pokazao konkretno interesovanje za našeg napadača. Čak je, navodno, proteklih dana Spartak uspostavio prve konakte sa menadžerskim timom Jovetića, sa najavom da će narednih dana razgovori biti konkretizovani.\nŠto se igračkih garancija tiče, za Jovetića ne bi bilo problema u Spartaku kod Alejničeva, koji crnogorskog napadača vidi kao idealno rješenje za njegovu formaciju 4-2-3-1.\nSuvišno je govoriti i o finansijskim problemima, jer bi Jovetić u Moskvi zarađivao više nego u Interu.\nJovetićeva dilema je, međutim, vezana za prvenstvo Rusije, koje ne spada u red najjačih evropskih liga. Vrata Spartaku, međutim, nijesu zatvorena, ali će ta priča biti aktualna tek ako propadnu druge, primamljivije destinacije.\nJovetić bi, pišu mediji, ipak više volio da se vrati u Premijer ligu, a Arsenal je u tom smislu posljednjih dana napravio određene korake…\nPrevious articleOdbojkaši pobijedili i Meksiko!\nNext articleSlobodan Boškan: Timskom igrom smo pobijedili Meksiko, igrali smo veoma dobro


NBA u Evropi: Kevin Durant nastupa u Londonu, prenos na Sport klubu\nJedna od evropskih zemalja gde je košarka još u povoju, Engelska, u utorak će biti domaćin pripremne utakmice NBA timova na turneji po Starom kontinentu. Publici u "Mančester Areni" predstaviće se igrači Oklahoma Tandera, koji su u subotu u Istanbulu savladali Fenerbahče sa 95:82 i Filadelfije, koji su, dan kasnije, jedva pobedili Bilbao u Baskiji sa 106:104.\nU mladom timu trenera Siksersa Breta Brauna nema zvezda, a koliko „vrede“ pokazaće vreme. Najpoznatiji igrači su prvi pik na NBA draftu 2001. Kvejm Braun i Džejson Ričardson, ali oni nisu igrali protiv Bilbaa.\nNBA klubovi su, dakle, "upalili motore", a ono pravo očekuje nas od 30. oktobra kada startuje nova sezona u najjačoj ligi na svetu. Naravno, kao što ste navikli prethodnih godina, uz direktne prenose samo na kanalima SK.\nI ovoga puta Sport klub će ljubiteljima košarke doneti meč NBA timova, a duel Oklahoma - Filadelfija koji je na programu u utorak od 20:30 po srednjeevropskom vremenu, biće prenošen uživo na SK 1.


Borske košarkašice pred OZBILJNIM IZAZOVOM. Nada u igračice i nekadašnjeg trenera Partizana\n12:10: PM četvrtak 26 maja, 2022\nPosted on 14. septembra 2018. at 17. septembra 2018. by Ist Media\nBOR, (IST Media) Košarkašice Ženskog košarkaškog kluba Bor, koje su prošle sezone osvajanjem osmog od 12 mesta u najvišem državnom rangu ostvarile najbolji sportski rezultat u gradu, nastavljaju uskoro svoje prvoligaške pohode.\nPrvoligaška 2018/2019 sezona kreće 29. septembra i ove će godine biti krajnje zanimljiva i neizvesna.\nJer, iz Prve lige koju još ove sezone čini 12 klubova ispada četiri, a iz Druge lige ulaze samo dva što, sledeće sezone, donosi Prvu žensku košarkašku ligu od 10 klubova. Svim klubovima, od koji su 3 iz Beograda i 2 iz Novog Sada je stalo da opstanu u košarkaškoj eliti, tako da su pripreme i pojačavanje timova uveliko u toku širom Srbije, pa i u našem gradu.\nUprava najuspešnijeg borskog košarkaškog kolektiva u istoriji je povukla odlučan i odličan potez angažovanjem jednog od najboljih trenera na našim prostorima, Blagoja Ivića, koji je protekle sezone predvodio ekipu KŽK „Partizan 1953“ i sa njima osvojio Nacionalni kup, uz osvajanje drugog mesta u državi.\nDetalj sa treninga (foto: arhiva ŽRK Bor)\n„Sigurni smo da će Blagoje Ivić imati sjajan i presudan uticaj na našu ekipu, pre svega na borske mlade igračice koje stasavaju za buduća velika dela. Talas mladih igračica koje po generacijama predvode Mila Milojević (2003), Mirjana Stanković (2004), Elena Janošević i Anđela Radisavljević (2005), Mila Cvetković (2006) i Nena Mergl (2008) krenuo je sa Ivićem da se uključuje u trenažni proces seniorki, a i da trenira sa svojom generacijom uz njegovu superviziju i sigurni smo da će to dovesti do kontinuiranog stvaranja velikog broja visoko kvalitetnih košarkašica iz našeg grada, što je, nažalost dugo bila samo slučajnost. Pored toga, verujemo da će ekipa koju smo bazirali na našim igračicama sa kraja prethodne sezone, pojačana sa par devojaka pod vođstvom iskusnog trenera uspeti da izbegne opasnu zonu ove sezone, a možda i pokuša nešto više.“, rekao je za IST Media Darko Mihajlović, predsednik ŽKK Bor.\nEkipa ŽKK Bor pojačana je ove sezone centrom Žaklinom Janković koja je prethodne sezone nastupala za KŽK „Partizan 1953“ , kao i Amerikankom, bekom Destini Feagin koja je bila kapiten univerzitetske ekipe sa Floride. Okosnicu tima iz Bora čine prošlogodišnje uzdanice, Milica Sulejman, kapiten Emeše Vida i sestre Danijela i Jelena Vučković.\nKošarkašice pod budnim okom novog trenera (foto: arhiva ŽRK Bor)\nU okviru priprema za nastupajuću sezonu, borske košarkašice su odigrale prijateljske mečeve u Paraćinu i Kraljevu, a gostovaće i u Nišu nastupajućeg vikenda.\nSledećeg vikenda će u Bor u uzvratnu posetu stići ekipe Kraljeva, Niša, kao i prvaka Bosne i Hercegovine, ekipe ŽKK „RMU Banovići“ na Tradicionalni humanitrni turnir ženske košarke koji ŽKK Bor organizuje treći put.


Predložite mlade koji su učinili dobro delo za priznanje „Mlada hrabrost“ – DnevniZurnal\nby admin 22/02/2022, 19:51 1.1k Views\nMladi ljudi iz Srbije dobili su i ove godine priliku da budu nominovani za svoja dobra i humana dela, saopšteno je iz ambsade Švedske. „Mlada hrabrost“ je međunarodno priznanje koje se dodeljuje mladim ljudima za hrabri moralni čin i dobro delo koje su učinili za druge ljude, za svoju zajednicu ili društvo.\nPravo učešća u nominacijama imaju mladi između 13 i 20 godina, navodi se u saopštenju.\nPriznanje je pokrenuto u Švedskoj 2015. godine na inicijativu Raul Valenberg akademije da bi se promovisalo delovanje mladih koji svojim dobrim delima čine svet humanijim i pravednijim.\nNosioci kampanje za nominovanje mladih iz Srbije i promociju ove nagrade su Ambasada Švedske u Beogradu i C31 – Centar za razvoj kulture dečijih prava uz podršku Švedskog instituta i Raul Valenberg akademije iz Stokholma. Tokom prošlogodišnje kampanje, koja je prvi put imala međunarodni karakter, dve devojke iz Srbije bile su dobitnice ovog priznanja.\n„Nagrada ’Mlada hrabrost’ ustanovljena je u znak sećanja na švedskog diplomatu Raula Valenberga koji je tokom Drugog svetskog rata spasio nekoliko desetina hiljada Jevreja u Budimpešti. Njegova humanost i moralna hrabrost inspirišu i podstiču svakoga od nas da učinimo neko dobro delo i budemo društveno odgovorni. Pozdravljam što mladi iz Srbije imaju priliku da po drugi put budu nominovani za ovo prestižno priznanje“, rekla je ambasadorka Švedske u Srbiji, Nj. E. Anika Ben David.\nMladi iz Srbije ponovo su pozvani da učestvuju u nominacijama zahvaljujući dugogodišnjoj uspešnoj saradnji ambasade Švedske i C31 – Centra za razvoj kulture dečijih prava u promociji aktivne uloge mladih u građenju demokratskog društva. To je ujedno i dobra prilika da se govori o pravim vrednostima i da se istaknu humana dela koja čine mladi ljudi.\nNominacije sa podacima o kandidatu i kratkim obrazloženjem možete slati do 15. marta 2022. godine na [email protected] sa naznakom „Za nagradu Mlada hrabrost“.


RTCG - Radio Televizija Crne Gore - Nacionalni javni servis :: Politika :: Činimo sve da zaštitimo prava Rista Jovanovića\n14. 07. 2021. 20:34 >> 20:40 2\nOGLASILO SE MVP\nMinistarstvo vanjskih poslova (MVP) saopštilo je da, u skladu sa međunarodnim pravom i praksom, preduzimaju sve neophodne radnje u cilju zaštite prava crnogorskog državljanina Rista Jovanovića, koji je uhapšen na Kosovu.\nRanije danas, Demokratski front (DF) je pozvao Vladu Crne Gore da saopšti crnogorskoj javnosti šta se dešava u slučaju Jovanovića.\n"Ministarstvo je obezbijedilo da ljudska prava našeg državljanina budu u potpunosti zaštićena tokom procesa. Bez obzira na kompleksne okolnosti i pokušaje da se ovaj slučaj ispolitizuje, Ministarstvo vanjskih poslova Crne Gore i ovom prilikom, kao i svaki put do sada u sličnim situacijama, intenzivno komunicira sa nadležnim organima Republike Kosovo kako bi se uz potpuno poštovanje međunarodnog prava i standarda našlo odgovarajuće rješenje", navode iz MVP.\nShodno međunarodnoj praksi, kako su kazali, detalje aktivnosti ne mogu javno iznositi: "Ali MVP svakodnevno preduzima niz aktivnosti sa ciljem potpune zaštite interesa i prava Jovanovića, te se nadamo skorom rješenju ovog slučaja".\nMinistarstvo vanjskih poslova MVP Risto Jovanović


Ona je u Kolambus stigla u sredu uveče, i odmah učestvovala na treningu ekipe, pre nego što je sutradan predstavljena kao pojačanje na konferenciji za stampu.\nPomoćnik trenera Kolambusa, Bred Prefonten rekao je da se nova članica ekipe odlično pokazala na treningu, i pozvao navijače da dođu u što većem broju na utakmicu, kako bi je podržali.\nŠenon Sabadoš je aktuelna olimpijska šampionka sa Kanađankama, u svojoj karijeri je osvojila i titulu prvaka sveta, a sada je pred njom novi izazov - munjeviti letovi paka posle udaraca muškaraca.\nŽenska hokejaška reprezentacija Kanade\nRadijacija u Japanu odlaže SP u umetničkom klizanju?\nMeđunarodna klizačka federacija saopštila je da razmatra da se Svetsko prvenstvo u umetničkom klizanju ne održi u Tokiju, zbog opasnosti od radijacije.\nLancingeru amputirana noga\nAustrijskom skijašu Matijasu Lancingeru, koji je u nedelju na superveleslalomu za Svetski kup doživeo dvostruki otvoreni prelom potkolenice, danas je u bolnici u Oslu amputirana leva noga ispod kolena.\nPeter Prevc pobednik ski skokova u Saporu\nSlovenac Peter Prevc pobednik je takmičenja u ski skokovima koje je u okviru Svetskog kupa održano u japanskom Saporu.\nISTORIJSKI TRENUTAK Prva privatna letelica s posadom pristala uz svemirsku stanicu (UŽIVO)


PODELA GRADSKIH PARA: Humani IGRAORCI\nSeks i grad - Utorak 18.04.2017 - 13:01\nNa konkursu grada Vranja za dodelu sredstava za projeke udruženjima iz oblasti društvenog i humanitarnog rada za prvu polovinu ove godine, novac je dobilo 17 udruženja, među kojima i KUD „Sevdah“.\nSa jednog od nastupa\nDevetočlana komisija je dodelila ukupno 5,75 miliona dinara za 17 projekata ili programa.\nJedan od najvećih pojedinačnih iznosa, 700.000 dinara, dobio je KUD „Sevdah“ za projekat „Promocija kulturnog nasleđa i tradicije Vranja i juga Srbije u prvoj polovini 2017. godine“.\nIstovremeno, na konkursu je odbijen program narodne kuhinje Crvenog krsta.\nGradski većnik za nevladine organizacije i nacionalne manjine i predsednik konkursne komisije Dejan Bajramović kaže za OK Radio da je komisija odlučivala po uslovima konkursa.\n- Na ovom konkursu nije baš precizno definisano da samo socio-humanitarne organizacije dobijaju sredstva, već i društvene i organizacije koje se bave drugim delatnostima.\nTako se i „Sevdah“ našao među onima koji su dobili novac.\nŠto se tiče narodne kuhinje, u budžetu je izdvojen novac za njihove programske aktivnosti, tako da oni mogu, ali i ne moraju da prođu na ovom konkursu – kaže Bajramović.\nNa pitanje da li je bilo i drugih prijavljenih projekata koji se bave socio-humanitarnim pitanjima, Bajramović odgovara da projekti koji nisu dobili novac nisu ispoštovali uslove konkursa.\nNajveći novčani iznos konkursna komisija je dodelila Udruženju za mentalno nedovoljno razvijenim osobama, 850.000 dinara, Međuopštinskoj organizaciji gluvih i nagluvih, 750.000 dinara i „Sevdahu“ 700.000 dinara.\nZnačajnije iznose su dobili i Međuopštinska organizacija Saveza slepih, 600.000 dinara, SUBNOR 600.000 dinara, Udruženje osoba sa paraplegijom 300.000 dinara i udruženje EUROS, koje je dobilo 350.000 dinara za projekat „Društvena odgovornost devijantnog ponašanja mladih“.\nNešto manje para izdvojeno je i za programe i projekte Društva za cerebralnu paralizu, Odbora za ljudska prava, Društva srpskih domaćina, Dečijeg saveza, Pokreta za jednakost i Udruženja penzionera.


“NOVO IME”: Deset veličanstvenih talenata je unapredilo snove iznosom do 2.500 evra | Ekspres.net\n“NOVO IME”: Deset veličanstvenih talenata je unapredilo snove iznosom do 2.500 evra\n9.02.2021 . Autor:\nDeset mladih talenata iz cele Srbije je tokom proteklih godinu dana dobilo šansu da svoje veštine i znanja unaprede iznosom u vrednosti do 2.500 evra!\nTako bi, ukratko, glasio opis projekta „Novo ime“ koji je u potpunosti podržala i realizovala kompanija NOVO INVESTMENT, članica NOVOMATIC grupacije u Srbiji. Dajući šansu mladima od 16 do 30 godina da javnosti predstave svoje talente iz oblasti umetnosti, kulture, nauke ili sporta, ova kompanija je nastavila društveno odgovornu misiju koju u grupaciji NOVOMATIC, na globalnom nivou, neguju već više od četiri decenije.\nVodeći se upravo tom filozofijom, da budu ruka podrške lokalnoj zajednici, ali i pojedincima koji zaslužuju podstrek, iz NOVO INVESTMENT-a su od januara 2020. godine, one pune izazova za sve, pa do februara 2021. podržali 10 mladih ljudi da ostvare svoje snove. Njihove glumačke, stand-up, slikarske ili fotografske veštine je potom prepoznala i publika koja je, poklonivši im srce na platformi novoime.rs, omogućila da izbore titulu Novog Imena.\nI tako iz meseca u mesec, počevši od januara prošle godine, pa sve do ovog februara, uz kraću pauzu uzrokovanu pandemijom korona virusa, kada su sve aktivnosti u vezi sa projektom „Novo ime“ bile stopirane. Ali, kako to obično biva, dobre priče uvek nađu način da (pre)žive, pa tako i ova o danas tako retkoj prilici za mlade da zahvaljujući isključivo svom umeću, ambicijama i entuzijazmu dobiju priliku da njihov talenat procveta.\nAna Anastasov, koja se bavi muzičkom kompozicijom i dizajnom zvuka za film, televiziju, radio i pozorište, je 10. i poslednja pobednica, koja je u januaru 2021. stigla do titule Novog Imena muzike. U izrazito napetom januarskom ciklusu, tokom kojeg se bukvalno do poslednjeg časa nije sa sigurnošću moglo tvrditi ko će na kraju imati najviše glasova, ona je bila uspešnija od devet preostalih kandidata i tako stigla do podrške za svoje, pa – revolucionarne ideje!\nDa, upravo tako, Ana Anastasov iz Stare Pazove je, slobodno možemo reći, prava svojevrsna mlada revolucionarka, s obzirom da formalno obrazovanje i svoju ljubav prema muzici uspešno spaja sa naukom, ali i ekologijom.\n„Tako sam, u saradnji sa sjajnim ljudima iz Centra za promociju nauke, osmislila zvučnu instalaciju ‘Aerosonar’ koja pokazuje zagađenje vazduha i uticaj čoveka, koji publika doživljava kroz muzičku kompoziciju. Glavna tema mog umetničkog istraživanje je zagađenje u Srbiji, jer želim da ove ekološke probleme publika oseti čulom sluha“, govori Ana, koja je diplomirala na Fakultetu dramskih umetnosti (FDU) u Beogradu, smer Snimanje i dizajn zvuka, a trenutno studira na dva master programa, od kojih je jedan Eksperimentalna kompozicija na Akademiji muzike i drame u Geteborgu, u Švedskoj.\nNagradu koju je osvojila kao Novo Ime muzike upravo želi da iskoristi kako bi nastavila školovanje u inostranstvu.\n„Potrebno mi je da produžim studentsku boravišnu dozvolu bez koje ne mogu da uđem u zemlju. To je ujedno bio i deo moje prijave i ono za šta su se glasači borili“, dodaje Ana.\nPre nje, do pobede i tutule Novog Imena je stiglo devet sjajnih talenata iz cele Srbije, koji su pokazali da mladima ne nedostaje ideja, kreativnosti, volje i želje, da imaju šta da ponude kako bi život u njihovim zajednicama, ali i celom društvu bio kvalitetniji i produktivnji. Led je probio Stefan Nikolić Spira, mladi glumac sa diplomom istoričara, koji je adresu rodnog Valjeva zamenio onom u Nišu, gde niže sjajne role u ondašnjem Pozorišu lutaka.\nNakon njega, javnost je oduševio Bole, tačnije Filip Lazarević, mladi Nišlija koji sa svojom raspevanom trupom „Zu Zu Zujalice“ kreira edukativne i zabavne pesme za najmlađe koje plasiraju na svom YouTube kanalu. Zahvaljujući upravo nagradi koju je osvojio kao Novo Ime pevanja, njihovi radovi su postali još kvalitetniji, a u međuvremenu su pokrenuli i emisiju za učenje znakovnog jezika „Deca zna(ku)ju“.\nSlavlje u sledećem ciklusu je nastavljeno u mestu Pečenjevce, kod Leskovca, gde živi Marija Trajković, treće Novo Ime i to fotografisanja. Ova mlada zaljubljenica u fotografiju je publiku osvojila ne samo svojim radovima, već i iskrenim osmehom i entuzijazmom te željom da raste i razvija se kao umetnica.\nPodjednake snove ima i ambiciozni Ivica Mišić, Novo Ime glume iz Požarevca, koji se podjednako dobro snalazi u stand-up komediji, voditeljskim vodama, kao autor vlastitog edukativno-zabavnog YouTube show-a i influenser…\nDa su sva Nova Imena multitalentovana, dokazala je i Anđela Budić, mlada Požarevljanka koja je sve oduševila svojim crtežima, ali i time da, zapravo, uspešno spaja naizgled nespojivo – matematiku i umetnost (svoje dve velike ljubavi). Trenutno studira Elektroinžinjering na Vojnoj akademiji u Beogradu, koji važi za jedan od najtežih fakulteta u Srbiji, a uz sve to, u slobodno vreme se bavi atletikom.\nManjak samopouzdanja je kočio talenat Ivane Canić iz Lučice, naselja u Požarevcu, ali… onda se desio projekat „Novo ime”, njeni crteži su ugledali svetlo dana, a ona se popela na tron. Ona je nacrtala svoj put do titule šestog Novog Imena, a svoj talenat je iskoristila kako bi bila podjednako uspešna u šminkanju, oslikavanju lica te grafičkom dizajnu.\nSlikarsko umeće je Jovanu Beljić dovelo do pobede u oktobarskom ciklusu, kada je postala Novo Ime slikanja. Ova mlada umetnica iz Stare Pazove je završila industrijski dizajn i specijalističke studije ilustracije. Slikarstvo joj je bilo hobi, a onda postalo njena najveća ljubav, što je i publika prepoznala te joj poklonila najviše srca u sedmom ciklusu projekta „Novo ime“.\nA onda, mesec dana kasnije, pobeda je bila u znaku – vrsnog umeća mlade pijanistkinje Kaje Mandić Plavšić. Ova Somborka je sa nepunih pet godina sela za pijanino, a danas je studentkinja generacije Akademije umetnosti u Novom Sadu – odsek klavir, koja je brojnim nagradama i prizanjima pridodala i titulu Novog Imena muzike.\nDimitrije Beljanski je u 2021. zakoračio pobednički, tako što je u decembarskom krugu takmičenja imao najviše glasova i takođe stigao do titule Novog Imena muzike. Preko gitare, rok muzike i pank benda, pa sve do komponovanja, koje mu je postalo životni poziv (završio je Kompoziciju na Akademiji umetnosti u rodnom Novom Sadu), do sada je pisao klavirsku, horsku, kamernu i orkestarsku muziku, kao i muziku za pozorište i film.\nSvi oni su mladi, talentovani i neustrašivi, a uz podršku kompanije NOVO INVESTMENT su postali 10 veličanstvenih, jer njihovi snovi su sada java. Oni su dokaz da je ulaganje u ljude, naročito mlade i uspešne, najbolja investicija. Oni su dokaz da su projekti kao što je „Novo ime“ preko potrebni, jer više od 120 prijava, koliko ih je ukupno stiglo tokom deset ciklusa pokazuje da su mladi u Srbiji željni prilika da pokažu svoje veštine i znanja koja će neko prepoznati i znati da nagradi.\nTags NOVO INVESTMENTnovomaticprojekat novo imetalenti\nIskoristi priliku da tvoje ime postane Novo Ime i da ostvariš svoj san Srbija dobila prvog pobednika projekta “Novo ime”: Mladi Nišlija ostvaruje glumački san “STRIP SA MARGINE”: Neotkriveni talenti sa prostora bivše Jugoslavije


Britanski parlament optužuje Rusiju za mešanje u britansku politiku; Kremlj: Bavimo se Rusijom - 21.07.2020, Sputnik Srbija\nKomitet britanskog parlamenta za obaveštajne poslove objavio je izveštaj o „mešanju Rusije u britansku politiku“ u kojem se, između ostalog, tvrdi da Rusija... 21.07.2020, Sputnik Srbija\n12:30 21.07.2020 (Osveženo: 00:59 26.08.2021)\n© Fotohost-agentstvo / Uđi u foto-galerijuPogled na Kremlj i reku Moskvu\nTakođe, britanski Komitet navodi da ruske specijalne službe smatraju Britaniju jednom od svojih glavnih ciljeva.\nPrema navodima iz izveštaja, ruski oligarsi u Londonu peru nelegalno stečeni novac i istovremeno promovišu ruske interese.\nKomitet,stoga, traži da se prošire ovlašćenja britanskih specijalnih službi za borbu protiv „ruske špijunaže“ i nelegalnih finansijskih ugovora.\nKad je reč o Bregzitu, u izveštaju se navodi da nije poznat stepen uticaja Rusije.\nKremlj odgovara da se Rusija nikada nije mešala u izborne procese ni u jednoj zemlji, pa ni u Velikoj Britaniji, niti podnosi da se neko drugi meša u njene poslove.\nPortparol Kremlja Dmitrij Peskov je naglasio da se u Kremlju pre svega bave onom što se događa u Rusiji.\n„I danas je za nas prioritet razvoj zemlje do 2030. godine. Uz sve poštovanje Velike Britanije, za nas je najvažnije šta se dešava u našoj zemlji“, rekao je Peskov.\nDodao je i da u Kremlju ne znaju šta sve sadrži britanski izveštaj, ali da ako izveštaj bude govorio o navodnom mešanju Rusije i ako budu iznete neke efemerne optužbe one su, ističe, bez osnova i dokaza.\nReagovala je i portparolka ruskog Ministarstva spoljnih poslova Marija Zaharova koja kaže da se radi o rusofobiji i lažnim informacijama.\n„Senzacija je izostala“, navela je ona.\nIzveštaj na 50 strana predat je kancelariji premijera još 17. oktobra prošle godine.\nVlada je tada zaustavila objavljivanje ističući da tome treba da prethode određeni procesi.\nIzveštaj je sačinio stari Komitet parlamenta, a novi je formiran ove nedelje i to je otvorilo put za objavljivanje izveštaja.\nPodsećamo da je premijer Boris Džonson je u vreme dok je još bio šef diplomatije isticao da Britanija ne raspolaže podacima o mešanju Rusije u Bregzit i druge političke procese u toj zemlji.


Minić: Vlast će izdati potvrdu o nevinosti Siniše Malog, važan im je igrač | Novosadski informativni portal 021\nMinić: Vlast će izdati potvrdu o nevinosti Siniše Malog, važan im je igrač\nČlan Upravnog odbora Transparentnosti Srbija Zlatko Minić izjavio je danas da posle otkrića "Pandorinih papira" Siniša Mali ne bi trebalo da ostane na poziciji ministra finansija.\nMinić je za Betu kazao da je ministar Mali važan igrač u piramidi podele moći Aleksandra Vučića i da će zbog toga mejnstrim mediji u Srbiji zaobići temu o 24 stana Siniše Malog u Bugarskoj.\n"Provladini mediji će se baviti pranjem para svetskih moćnika i Mila Đukanovića, a Sinišu Malog će zaobići. To se već pokazalo, u prvim izveštajima o 'Pandorinim papirima' niko nije spomenuo ministra Malog", ocenio je Minić.\n"Uprava za sprečavanje pranja novca je u sastavu Ministarstva finansija na čijem čelu je upravo Mali, što govori da su državni organi zarobljeni i da od njih ne treba očekivati bilo kakvu reakciju po ovom pitanju", naveo je on.\n"Mi u vladi imamo ministre koji bi zbog svojih sumnjivih poslova teško bili članovi vlada čak i nekih centralnoazijskih zemalja o kojima se prepričavaju anegdote na granici 'verovali ili ne'", naglasio je Minić.\nViše desetina sadašnjih i bivših državnika i moćnih milijardera povezano je s kompanijama koje koriste poreske oaze, otkrilo je novinarsko istraživanje nazvano "Pandorini papiri".\nU istraživanju Međunarodnog konzorcijuma istraživačkih novinara (ICIJ) i 150 medija širom sveta otkriveno je da je 330 javnih zvaničnika širom sveta povezano sa ofšor (offshore) računima. Zasad su, između ostalog, objavljeni tekstovi u kojima se govori i o ministru finansija Srbije Siniši Malom, odnosno načinu na koji je stekao 24 stana u Bugarskoj.\nObjavljen je i tekst o tome da su crnogorski predsednik Milo Đukanović i njegov sin prikrivali vlasništvo nad svojom stvarnom imovinom preko složene mreže povezanih kompanija iz više država i ofšor područja.\nPećo (KRIK): Mali da objasni stanove, tu ima mnogo materijala za institucije u ozbiljnoj državi\nPandorini papiri: Siniša Mali je definitivno bio vlasnik 24 stana\n05.10.2021\t• 06:12\nSiniša 24 Mali !\n05.10.2021\t• 01:03\nTreba izaći na ulicu i protestovati do smene takvog ministra, ako ga tako uopšte možemo zvati\n04.10.2021\t• 23:22\nEliot Nes je u svom komentaru bio sarkastičan,samo je hteo da ukaže na to da oni zaista rade šta im se hoće.To da reže,laju,da su bahati agresivni,prosti i jednostavne duše kao jednoćelijski bičar (papučica) to se odavno zna,ko ume da vidi.\nZnači da rezimiramo:Sarkazam je bio u pitanju DRAGI "pobogu".


Dveri: Protiv besmislenih i antidemokratskih predloga o ponavljanju izbora\nIzbori 2022 Autor:N1 Beograd12. apr. 202210:24 > 21:46\nPredsedništvo pokreta Dveri saopštilo je da se protivi "besmislenim i antidemokratskim predlozima o ponavljanju izbora dok izborni proces još uvek nije ni završen" i pozvalo na hitno konstituisanje Parlamenta. "Predlažemo da se u Skupštini grada Beograda formira nova vladajuća većina bez SNS i SPS i spremni smo da u tome učestvujemo pod uslovom da gradsku vlast povedu novi i stručni ljudi koji do sada nisu bili na vlasti", navode Dveri.\n„Srpska politička scena posle izbora više nije ista i ništa u budućnosti srpske politike više neće biti isto. Završena je era dvopartizma i stalne smene vladavine samo dva politička kartela – bivše i sadašnje vlasti“, navodi se u saopštenju.\nFemić: Tenzije u opoziciji postojale sve vreme\nNe davimo Beograd: Saradnja Đilasa i Vučića igranje izbornom voljom Beograđana\nIstiče se i da je više od 20 odsto birača dalo podršku patriotskim i suverenističkim izbornim listama opozicije. „Stvoren je treći, patriotski blok u Narodnoj skupštini i Skupštini grada Beograda koji će presudno uticati na formiranje buduće vlasti. Spremni smo da za skupštinskom govornicom zastupamo interese i stavove i svih onih patriotski orijentisanih birača čiji predstavnici nisu prešli cenzus jer je za nas svaki patriotski glas važan“, piše u saopštenju.\n"Protivimo se besmislenim i antidemokratskim predlozima o ponavljanju izbora dok izborni proces još uvek nije ni završen. Pozivamo na hitno konstituisanje Parlamenta po okončanju izbora jer su pred Srbijom sudbonosni izazovi. Predlažemo da se u skupštini grada Beograda formira nova vladajuća većina bez SNS i SPS i spremni smo da u tome učestvujemo pod uslovom da gradsku vlast povedu novi i stručni ljudi koji do sada nisu bili na vlasti", dodaju iz Dveri.\nNaglašeno je da će Srpski pokret Dveri pozvati kolege iz POКS-a, Srpske stranke Zavetnici i DSS-a na formiranje zajedničkog bloka oko odbrane najvažnijih nacionalnih i državnih interesa. "Isti poziv važi i za vanparlamentarne patriotske stranke i pojedince jer je ovo vreme u kome nam je potrebno nacionalno jedinstvo", navode Dveri.\nPozivaju na čvrst patriotski dogovor da nema uvođenja sankcija Rusiji, da Srbija neće postati član NATO već i vojno i politički neutralna zemlja, da će se zajedničkim snagama boriti za očuvanje Кosova i Metohije u sastavu Srbije, kao i interese Republike Srpske i Srba u Crnoj Gori, da će sve učiniti da domaća privreda i poljoprivreda dođu na prvo mesto, da će se zalagati za ekološki patriotizam i zdrav vazduh, vodu, zemlju i hranu, da će porodica biti zaštićena i podržana dok će "otkazati najavljenu najveću promociju homoseksualizma za jesen u Beogradu, kada srpska prestonica treba da postane gej prestonica Evrope i sveta".\n"Ne želimo da Srbija stane na stranu NATO i protiv Rusije, protivimo se priznanju lažne države Кosovo i lažnog genocida u Srebrenici, ne želimo promociju homoseksualizma maloletnicima već poštujemo Crkvu i tradicionalne vrednosti, podržavamo domaći ekonomski interes i štitimo životnu sredinu. Patriotski blok je nova politička realnost i novi faktor koji će se ubuduće pitati u Srbiji", ističe se u saopštenju.\nDveriIzbori 2022Ponavljanje izbora


Predsednik Thaçi: Molim se s bolom i izražavam žal za sve žrtve - Novosti i Događanja - Predsednik Republike Kosova - Hashim Thaçi\nPredsednik Thaçi: Molim se s bolom i izražavam žal za sve žrtve\nPriština, 20. jul 2016. godine – Predsednik Republike Kosova, Hashim Thaçi, danas je položio venac cveća na spomeniku 14 srpskih građana, koji su ubijeni odmah nakon završetka rata, pre 17 godina u selu Gracko, kod Lipljana.\nPredsednik Thaçi je ovaj kriminalni akt nazvao ne samo postupkom protiv žrtava koje su radile na njivi, već i aktom protiv slobode Kosova i njegove demokratske budućnosti.\n„Danas se sa bolom molim i izražavam još jednom žal za sve žrtve tokom i nakon rata iz svih zajednica. Svaki zločin treba rasvetliti i kazniti. Zločin je zločin, bilo protiv koga da je počinjen i ne uzimajući u obzir ko ga je počinio“, rekao je predsednik Thaçi.\nPredsednik Thaçi je takođe rekao da treba da se jednom za svagda rasvetli sudbina svih nestalih lica, bilo da su oni Albanci, Srbi, Romi ili pripadnici neke druge zajednice.\n„Svi imamo odgovornost da radimo u tom pravcu. Imamo odgovornost prema njihovim porodicama i prema budućnosti naše dece. Mi treba da pomažemo jedni drugima. Bol svake majke je isti za gubitkom njihovih članova porodice“, rekao je predsednik Thaçi.\nOn je rekao da danas kada radimo na tome da izgradimo mir, kada radimo na pomirenju i na saradnji između naroda u našem regionu, bitno je da naglasimo da je za iskreno pomirenje potrebna pravda.\n„Kao Kosovo mi smo puno postigli u ovih 17 godina od završetka rata. Počeli smo da gradimo mostove komunikacije i saradnje. U bliskoj budućnosti to će doneti poverenje i pomirenje među zajednicama i narodima“, rekao je predsednik Thaçi.\nOn je rekao da samo preovladavanjem pravde može da se dogodi pomirenje, a pomirenje će se dogoditi u bliskoj budućnosti, jer postoji volja za tim.\n„Samo pomirenje i saradnja Kosovo i region čine evropskim“ zaključio je predsednik Thaçi.


Sve više vetroelektrana na moru - Bizlife.rs\nSve više vetroelektrana na moru\n09:24 London, 10/02/2019\nKapaciteti vetroelektrana na moru (offshore) povećani su u Evropi 18 posto u prošloj godini, na 18,5 gigavata (GW), a u ovoj godini očekuje se njihov dalji rast, pokazuje izveštaj udruženja Wind Europe.\nU Evropi je prošle godine instalirano 2,6 GW novih kapaciteta za proizvodnju struje iz offshore vetroelektrana, te je završeno 15 novih offshore vetroektrana. Od toga najveći deo kapaciteta – 85 posto – otpada na Veliku Britaniju i Nemačku, koje su instalirale dodatnih 1,3 GW kapaciteta.\nU izveštaju se još navodi i da se trenutno u Evropi gradi šest vetroelektrana na moru, a 12 novih projekata je prošle je godine ušlo u finalnu fazu odlučivanja o investiciji, što odgovara dodatnih 4,2 GW kapaciteta i 10,3 milijarde evra ulaganja.\nIsto tako, prošle je godine prosečna veličina turbine na moru bila 6,8 megavata, što je 15 posto više u odnosu na godinu ranije.\nenergetika evropa energetika vetroelektrana


Novi mandatar u RS\nViša dedinjska matematika\nNekoliko dana pre nego što je Miljušu poverio mandat za sastav vlade RS, Poplašen je bio u Beogradu I video se sa Miloševićem. U svemu se, kako kaže saopštenje o ovom susretu, složio sa predsednikom SR Jugoslavije\nPoslednjeg dana prošle godine predsednik Republike Srpske Nikola Poplašen otresao je naizgled debeo sloj prašine sa imena Brane Miljuša i, na opšte iznenađenje (i mimo svih poznatih kadrovskih špilova), predložio ovog nekadašnjeg omladinskog i komunističkog funkcionera iz Sarajeva, a danas zvanično izbeglicu iz Beograda, za novog premijera. Tog 31. decembra Miljuš je još bio član Stranke nezavisnih socijaldemokrata, kojoj inače pripada i aktuelni premijer RS Milorad Dodik, pa je u prvi mah izgledalo kako su dva žestoko suprotstavljena politička bloka u RS preko noći ipak možda našla neko kompromisno rešenje po principu - "ako ne može Dodik, mogao bi neko od njegovih". Nekoliko dana kasnije ispostavilo se da novi mandatar Brana Miljuš nije iz te priče, da ga ne predlaže njegov partijski šef i sadašnji premijer Dodik već da je u čitavu priču ušao izgleda sa dedinjske, a ne banjalučke strane. Odnosno da je sve ovo vreme ipak postojao u nečijem kadrovskom špilu.\nUbrzo pošto je postao kandidat za premijera, Miljuš je izbačen iz svoje dojučerašnje stranke uz obrazloženje da je njegova kandidatura "njegova privatna stvar" iza koje ne stoje SNSD i koalicija "Sloga". Tako nešto u ime svoje stranke (SNS) potvrdila je i Biljana Plavšić, koja je ovu premijersku kandidaturu opisala kao "nečuvenu". Za Miljuša je rekla da uopšte ne živi u RS i da je čak zaposlen u Ministarstvu spoljnih poslova u Beogradu. Čelnici Socijalističke partije RS (trećeg člana koalicije "Sloga") za sada uglavnom misteriozno ćute ili najavljuju kako su spremni da saslušaju koncept novog mandatara, što naravno "nikako ne znači da će ga na kraju i podržati".\nGDE TI JE BAZA: Iako je preko noći "izgubio bazu", Brana Miljuš ne namerava da odustane. Pre nekoliko večeri na lokalnoj bijeljinskoj televiziji poručio je da neće vratiti mandat i da će sastaviti vladu kojom "nijedna politička stranka neće biti u potpunosti zadovoljna, ali narod sigurno hoće". Za razliku od predsednika SDS-a Dragana Kalinića, koji je prethodno punih 45 dana bezuspešno pokušavao da napravi svesrpsku vladu u RS i obezbedi potrebnu većinu bez podrške stranaka iz muslimansko-hrvatskog entiteta, Miljuš tvrdi da neophodnu većinu ima u startu. Ubeđen da će uspeti, on zahteva vanrednu sednicu Skupštine RS. Na bijeljinskoj TV Miljuš je inače optužio Dodika i Plavšićku da pokušavaju da ga diskredituju. Zatim je aktuelnog premijera RS i svog dojučerašnjeg partijskog šefa optužio za vlastoljubivost i koristoljubivost - Dodik, navodno, uporno pokušava da ostane premijer zato što sklapa razne poslove i uzima provizije, i tako vraća privatne dugove koje je ranije napravio.\nKako god da se završi ovaj novi pokušaj Nikole Poplašena (i ne samo njega) da RS najzad dobije novu vladu posle izbora održanih još u septembru prošle godine, javnost će se, iz raznoraznih razloga, narednih dana neuporedivo više baviti samom ličnošću novog mandatara nego programom koji bi on eventualno mogao da ponudi. Pre svega zbog onog što se oko samog Miljuša događalo na početku njegove političke karijere. U kratkim agencijskim prikazima njegove biografije stoji da je rođen 1950. godine u Sanskom Mostu, da je magistar pravnih i političkih nauka i doktorant na Međunarodnom pravu Pravnog fakulteta u Beogradu na temu "Međunarodno-pravni aspekti savremenih rešenja bosansko-hercegovačkog pitanja". Do pre nekoliko dana Miljuš je bio i član Glavnog odbora Dodikovog SNSD-a, u kome je od samog osnivanja, dok se privatno bavi biznisom i suvlasnik je i direktor Preduzeća za konsalting i marketing "Atlantis" u Brčkom. Na izborima prošlog septembra bio je kandidat za poslanika u Predstavničkom domu Parlamentarne skupštine BiH, ali nije uspeo da osvoji dovoljan broj glasova. Tvrdnju Biljane Plavšić da je Miljuš i dalje zaposlen u MIP-u u Beogradu proveravali su ovih dana novinari jednog dnevnog lista i ustanovili kako ta vest nije tačna.\nVEZA SA ŠEŠELJOM: Ono što nije stalo u agencijske vesti i što je svakako neuporedivo zanimljivije u biografiji Brane Miljuša jesu njegovi politički počeci vezani za Sarajevo. Kao "dečko koji obećava", početkom osamdesetih, Miljuš se sudario s jednim drugim dečkom koji je tada takođe puno obećavao u Sarajevu, a zvao se Vojislav Šešelj. U objašnjenjima koja se ovih dana mogu pronaći po novinama pominje se da je Šešelj zapravo otkrio kako je Miljuš u svom diplomskom radu doslovno prepisao Kardelja. Šešelj je navodno bio ljut što je upravo Miljuš, a ne on, postao sekretar Gradskog komiteta SK. Ispostavilo se, međutim, da je Miljuš tada imao jača leđa, da je na Šešelja krenula lavina kritika, da su se na njega obrušili mnogi ondašnji bosanski moćnici, pre svih braća Pozderac, i da je na kraju zbog Brane Miljuša Šešelj prvi put zaglavio u zatvor i definitivno počeo da "mrzi komunizam".\nBolji poznavaoci tih zbivanja tvrde kako faktografija izgleda nešto drugačije i kako se nikako ne bi moglo reći da je Šešelj dopao zatvora zbog Miljuša. Obojica su, zajedno sa Nikolom Poplašenom i Nenadom Kecmanovićem, pripadali grupi naučnih radnika kojima su predviđali blistave karijere. Šešelj je zaista otkrio da je Miljuš prepisao gotovo čitav svoj diplomski rad, ali da pri tom nije kopirao Kardelja već izgleda Nijaza Durakovića, takođe jednog od onih koji su se u to vreme bavili naukom i politikom u isto vreme. Čitava priča se završila tako što su vodeći političari BiH zaključili kako svako od nekoga mora ponešto da prepiše (Marks od Hegela, Lenjin od Marksa, Kardelj od svih njih pomalo, svi oni pomalo od Kardelja, i tako redom), kako to obično ide u krug i svodi se na predstavu o "kolektivnom partijskom intelektualcu", doduše sa različitim žiro-računima, i kako taj mali nadobudni Šešelj bez potrebe oko toga nešto mrsomudi.\nU legendu je zatim ušlo kako je Šešelj, eto, direktno zbog Miljuša i njegovog plagijata dospeo u zatvor. Činjenica je, međutim, da se ondašnji Šešelj posle ovog slučaja još dugo borio sa samim sobom, pisao duge žalbe na svoje prve partijske kazne, smatrao ovakve slučajeve kao "male izopačenosti prakse u socijalističkom poretku", i tek kasnije potpuno prešao na drugu stranu sa koje je put vodio do tamnovanja u Zeničkom zatvoru. Zato greše svi oni koji su požurili da zaključe kako iza odluke predsednika RS i prekodrinskih radikala Nikole Poplašena da mandat za sastav nove vlade poveri Brani Miljušu stoji zapravo odluka samog Vojislava Šešelja da Miljušu oprosti sve ono što se među njima dogodilo. Sam Šešelj je mnogo puta kasnije tvrdio kako njegov svojevremeni sukob sa Miljušem nije bio lične prirode. Umesto bilo kakvog radikalskog oprosta, pre bi se moglo reći da Šešelj Miljušu duguje određenu zahvalnost. Upućeni čak tvrde da je negde 1992. godine kada je Miljušu pretio otkaz u MIP, lično Šešelj zamolio tadašnjeg ministra inostranih poslova Vladislava Jovanovića da ga ostavi u službi.\nMale izopačenosti nekadašnje socijalističke prakse doprinele su da najmlađi doktorant-marksista u istoriji Sarajevskog univerziteta, Vojislav Šešelj, prođe kroz zatvor i postane četnički vojvoda. Brana Miljuš je posle afere sa plagijatom nastavio da napreduje i doguruo do toga da kao uzoran omladinac bude poslednji nosilac Titove štafete. On je, naime, bio poslednji koji je štafetu položio na Titov grob. Nekoliko godina kasnije kada je Šešelj kao komunistički antihrist sa glogovim kocem navaljivao na taj isti grob, Miljuš je bio komunistički funkcioner u Sarajevu. Iz tog vremena ostalo je još upamćeno da je svojevremeno branio Nenada Kecmanovića od optužbi da je "engleski špijun".\nIZ SLOBINOG ŠPILA: Početkom rata Brana Miljuš odlazi iz Sarajeva i tada mu se gotovo gubi svaki politički trag. Na Pale, po svemu sudeći, nije mogao zbog svoje komunističke prošlosti. Upućeni, međutim, tvrde da se još od 1993. godine, od trenutka kada je Slobodan Milošević počeo da traga za tzv. alternativnim Srbima, odnosno onima koji bi jednoga dana mogli da potisnu one "Karadžićeve paljanske Srbe", ime Brane Miljuša na Dedinju kotira veoma visoko. Sada je samo izvučeno iz rezerve kako bi se iz igre konačno eliminisao Milorad Dodik, nekada i sam stanovnik te Miloševićeve liste "alternativnih". U međuvremenu, Dodik je postao prilično neposlušan i neuporedivo bliži Karlosu Vestendorpu nego Miloševiću. Zbog toga je i njegov beogradski dosije (provizije, dugovi), koji danas pominje Brana Miljuš, izgleda prilično narastao, a sam Milošević rešio da se u Bosnu, iz koje je prividno bio poduže odsutan, ponovo vrati.\nPrve procene govore da mandatar Miljuš, čak i ako ne uspe da obezbedi potrebnu većinu i podršku u Skupštini RS, može doprineti priličnom pregrupisavanju snaga na tamošnjoj političkoj sceni. U Banjaluci se naveliko ovih dana govori kako su socijalisti dobili zadatak iz Beograda da napuste koaliciju "Sloga" i podrže Miljuša. Prosta matematika kaže da SDS i radikali koji podržavaju novog mandatara imaju zajedno 32 glasa i da im nedostaje još 10. Upravo toliko poslaničkih mesta u Parlamentu imaju socijalisti. U poslednjem broju banjalučkog "Reportera" Dodik, međutim, tvrdi kako bi bar četvorica socijalista odbila da glasaju za nekog novog mandatara koji nije iz koalicije "Sloga". To već spada u višu matematiku, baš kao i kalkulacije kako će se u neposrednoj budućnosti držati poslanici Plavšićkinog SNS-a, u kome se takođe iznutra mnogo toga kuva. U višu matematiku spadaju i pretpostavke da je Poplašen navodno predložio novog mandatara s ciljem da još više produbi političku krizu u RS i tako provocira nove izbore.\nŠta god od ovoga bilo tačno, činjenica je da se u RS Miljuševom kandidaturom zbiva mnogo toga što je na prvi pogled teško objašnjivo. Nekoliko dana pre nego što je skinuo prašinu sa Miljuševog imena i izvukao ga iz zaborava, predsednik RS Nikola Poplašen bio je u Beogradu i video se sa predsednikom SRJ. Poplašen koji je posle Dejtona često optuživao Miloševića kako je uz "viski prodavao srpske teritorije", u svemu se, kako kaže saopštenje o ovom susretu, složio sa predsednikom SRJ. Poplašen se zatim vratio u Banjaluku i premijerski mandat poverio čoveku iz koalicije "Sloga" koga ne podržava "Sloga", ali zato podržava protivnički politički blok. Novog mandatara, svojevremeno poslednjeg donosioca štafete na Titov grob, najstrasnije podržavaju oni koji su na Titov grob jurišali glogovim kocem. Sam mandatar tek tog trenutka otkriva kako je njegov partijski šef Dodik na premijerskoj funkciji iz čistog koristoljublja i odlučuje da tu tajnu koju je dugo nosio u sebi, najzad saopšti javnosti. Istovremeno, sarajevske "Večernje novine" otkrivaju da je pravi šef zapravo bio Miljuš, da je on svojevremeno za Miloševića organizovao opoziciju u RS i promovisao Dodika. I da je 1994, takođe po zadatku Miloševića, putovao u Veliku Kladušu gde je ubedio Fikreta Abdića da dođe u Beograd. I da za Miloševića, Miljuševo ime nikada nije bilo zatrpano prašinom. Sada je samo došlo vreme da se sve uglanca.\nDakle, čist dedinjski scenario i reklo bi se, savršeno povučen potez pogotovo za one koji hramlju iz predmeta "viša matematika". Čitavoj priči fali samo još jedan važan detalj: u RS koja ima svog guvernera Karlosa Vestendorpa sve manje je važno kako se stvarno zovu Nikola Poplašen ili Milorad Dodik.